Ιάκωβος Καμπανέλλης, “Ο Μπαμπάς ο Πόλεμος”: (2) Οι έξι Εικόνες αναλυτικά | Λωτοφάγοι\nΙάκωβος Καμπανέλλης, “Ο Μπαμπάς ο Πόλεμος”: (2) Οι έξι Εικόνες αναλυτικά\n"Ο Μπαμπάς ο Πόλεμος", Δημήτριος Πολιορκητής, Ιάκωβος Καμπανέλλης, Χούντα των Συνταγματαρχών, Ψυχρός Πόλεμος, νεοελληνικό θέατρο\nΣτην προηγούμενη ανάρτηση παρουσιάσαμε σε αδρές γραμμές τα γενικά χαρακτηριστικά της κωμωδίας του Ιάκωβου Καμπανέλλη Ο Μπαμπάς ο Πόλεμος. Σε αυτό το δεύτερο ποστ θα σχολιάσουμε την πλοκή του έργου αναλυτικά.\nΘεατρική Ομάδα Τρίπολης (1999)\nΟι Ροδίτες ξενοδόχοι, επί τω έργω, υποδέχονται μια οικογένεια Ρωμαίων τουριστών. Ξαφνικά, καταφτάνει η είδηση για την επαπειλούμενη εισβολή του Δημητρίου του Πολιορκητή. Η είδηση αντιμετωπίζεται όχι απλώς με δυσπιστία – η Ρόδος στο κάτω κάτω είναι αυστηρά ουδέτερη, τους εξυπηρετεί όλους – αλλά και με κάποια καχυποψία. Μήπως η φήμη αυτή είναι έργο ανατρεπτικών στοιχείων που επιβουλεύονται τη σταθερότητα και την οικονομική πρόοδο του Κράτους;\nΟ Φρίξος εισέρχεται επί σκηνής για να εκτελέσει ένα δραματικό μονόλογο. Το πρόσωπο αυτό θα έχει κατά τα άλλα ελάχιστο ρόλο στη συνέχεια· ουσιαστικά εξαντλεί τη σκοπιμότητά του σε αυτές τις πρώτες, εκθετικές σκηνές. Η σκηνή πηγάζει κατευθείαν από την ιστορία της Κωμωδίας: τόσο η σκηνή όσο και το πρόσωπο που την εκφωνεί ονομάζονται στην Κωμωδία Πρόλογος. Στην κλασική Κωμωδία, ένας Θεός ή ένας χαρακτήρας του έργου εμφανίζεται μόνος επί σκηνής για να παρουσιάσει στους θεατές (α) το υπόβαθρο και την προϊστορία της πλοκής· (β) τα αμέσως προηγηθέντα γεγονότα· (γ) οποισδήποτε άλλες πληροφορίες θα τους βοηθήσουν να κατανοήσουν βαθύτερα τα δρώμενα (άλλη δυνατότητα υπήρξε ο διαλογικός πρόλογος, όπου δύο χαρακτήρες συνομιλούν).\nΗ πρώτη Εικόνα κατοχυρώνει την αυστηρά ουδετερότητα των Ροδίων, η οποία όμως ξεσκεπάζεται γρήγορα ως ξεπούλημα των πάντων στο βωμό του κέρδους. Οι Ροδίτες ελέγχονται ως φιλάργυροι, άπληστοι άνθρωποι. Διψούν για κέρδος τόσο, όσο ο Δημήτριος διψά για εξουσία. Σε αντίθεση με τον Δημήτριο, που εξαπλώνεται στο σύμπαν και θεωρεί όλο τον κόσμο δικό του, οι Ροδίτες ελάχιστα γνωρίζουν για τον κόσμο πέραν της Ρόδου. Η Ρόδος γι’ αυτούς είναι ο ομφαλός της γης. Παρά ταύτα τους χαρακτηρίζει κατά βάθος ο ίδιος ιμπεριαλισμός: στην περίπτωση του Δημητρίου ο ιμπεριαλισμός είναι εδαφικός, εξουσιαστικός και κυρίως ψυχολογικός (επέκταση ενός υπερτροφικού αλλά κατά βάθος ανασφαλούς εγώ)· στην περίπτωση των Ροδίων είναι οικονομικός και επιχειρηματικός.\nΑπό την αρχή του έργου, λοιπόν, και πολύ πριν την τελική ανταλλαγή ρόλων ανάμεσα στον Φιλόξενο και τον Δημήτριο, τους Ροδίτες και τους Μακεδόνες, οι δύο αντίπαλοι εμφανίζουν αδιάψευστες εγγενείς συγγένειες.\nΟι Ροδίτες δεν έχουν ούτε ιερό ούτε όσιο. Η τουριστική πρόοδος είναι γι’ αυτούς κάτι σαν έμμονη ιδέα, όπως εμμονή αποτελεί για τον Δημήτριο η ανάπτυξη της πολεμικής του μηχανής (βλ. παρακάτω τη σκηνή με την Ελέπολη). Η ουδετερότητά τους ξεμπροστιάζεται ως εθελοδουλία και δουλοπρέπεια· τελικά δεν αποτελεί τίποτα άλλο παρά αυτοεκπόρνευση. Ο Φιλόξενος λειτουργεί τελικά ως προαγωγός – ένας ρόλος τον οποίο αναλαμβάνει και κυριολεκτικά, όταν προωθεί την αθώα Ουρανία στον Δημήτριο.\nΘα πρέπει να σημειωθεί βεβαίως ότι η δουλοπρέπεια των Ροδίων είναι επιχειρηματικό τέχνασμα, στρατηγική του marketing, και όχι γνήσια ψυχική παθολογία· κι αυτό καθώς στα μύχια της ψυχής των Ροδίων κρύβεται ένας εγωισμός και μια φιλαυτία, που δεν έχει τίποτε να ζηλέψει από τα ανάλογα χαρακτηριστικά του Δημητρίου. Σύντομα, όταν ο εγωισμός αυτός θα πληγωθεί, οι Ροδίτες θα μεταστραφούν παντελώς.\nΠρος το τέλος της Εικόνας επικρατεί ανησυχία και ταραχή. Η πραγματικότητα χτυπά την πόρτα των Ροδίων, οι οποίοι μέχρι σημείο αυτό εθελοτυφλούσαν αρνούμενοι να αποδεχτούν έστω και ως πιθανότητα ότι ο Δημήτριος θα μπορούσε να στραφεί εναντίον τους. Η στάση των Ροδίων υπαγορεύεται από μια συγκεκριμένη πολιτική φιλοσοφία, που είναι μορφή φιλοσοφικής αυταπάτης. «Δε στέκει εμπορικώς» η εισβολή του Δημητρίου και ό,τι δε στέκει εμπορικώς δε στέκει ούτε στρατηγικώς ούτε λογικώς.\nΚατά βάθος «όλοι είναι έμποροι». Το σύμπαν που στήνει ο Καμπανέλλης στον Μπαμπά είναι ένα σύμπαν όπου κυριαρχεί κάθε μορφής καπηλεία: η κυριολεκτική καπηλεία του εμπορίου, αλλά και η πιο σκοτεινή καπηλεία της πατρίδας (πατριδοκαπηλία), του πατριωτισμού και του ιδίου του πολέμου. Η πολεμοκαπηλία θα προσωποποιηθεί στις κατοπινές εικόνες με την είσοδο του Εμπόρου Όπλων, ο οποίος ανερυθρίαστα επιχειρεί να κερδοσκοπήσει από την ανάφλεξη.\nΣτο τέλος, βέβαια, η ανάλυση του Φιλοξένου δε δικαιώνεται και ο Δημήτριος όντως εισβάλλει. Τι συμβαίνει εδώ; Ακυρώνεται η φιλοσοφία του Φιλοξένου; Μάλλον απλά συγκρούεται με τη μεγαλομανία του Δημητρίου και κυρίως με την τάση του να παρασύρεται από κάθε λογής αυλοκόλακες ψευδοσυμβούλους, που τον παρακινούν σε άσκοπες ενέργειες. Το παραμικρό ερέθισμα είναι αρκετό να γαργαλίσει το παραφουσκωμένο εγώ του Δημητρίου, ο οποίος χαρακτηρίζεται από μια τεράστια, βασική αντίφαση: από τη μια ζει μέσα στην ψευδαίσθηση της παντοδυναμίας και του αήττητου, από την άλλη όμως διατελεί σε διηνεκή τρόμο εξαιτίας των πραγματικών και φανταστικών συνωμοσιών που εξυφαίνονται για να τον καταστρέψουν.\nΟ Φιλόξενος, εν πάση περιπτώσει, δεν πτοείται. Ας έρθει, λέει, ο Δημήτριος και θα γεμίσω την παραλία εμπορικά κέντρα που θα ψυχαγωγούν τον Στόλο! Οι προοπτικές κέρδους δεν περιορίζονται στους τουρίστες, αλλά επεκτείνονται και στους εισβολείς! Στην πραγματικότητα, τουρίστες και εισβολείς δε διαχωρίζονται, εφόσον στη Ρόσο τα πάντα είναι προς πώληση. Η αναφορά σε «παραλία που θα γεμίσει νυχτερινά κέντρα» και στην «ψυχαγωγία του στόλου» ενέχει ευδιάκριτους μοντέρνους υπαινιγμούς στην Κρήτη και την αμερικάνικη ναυτική βάση της Σούδας, όπου μια σειρά από νυχτερινά κέντρα επίσης, όπως αυτά που οραματίζεται ο Φιλόξενος, ψυχαγωγούν τον Έκτο αμερικάνικο Στόλο…\nΤο Σχέδιο Αντιμετώπισης του Δημητρίου τίθεται σε εφαρμογή και είναι τριπλό. Ο Δημήτριος θα χτυπηθεί στην αχίλλειο πτέρνα του: από τη μια πλευρά θα γαργαλιστεί το υπερτροφικό του Εγώ (με το σύμπλεγμα που θα φιλοτεχνήσει ο Χάρης), από την άλλη η φιληδονία και η υπνώττουσα κοιλιοδουλία του (με τη συνέργεια Μέντη και Ουρανίας). Σταδιακά, ο Δημήτριος πρόκειται να μετατραπεί από σκληροτράχηλο, ανδροπρεπή στρατιωτικό σε θηλυδρία, καλοφαγά κοιλιόδουλο, έκδοτο στις ηδονές και δούλο των γυναικείων θελγήτρων.\nΔύο καινούριοι χαρακτήρες καλούνται να αναλάβουν ο καθένας τη δική του αποστολή. Ο Χάρης, αναρχικός, ανεξάρτητος, αντιεξουσιαστής και αντικομφορμιστής καλλιτέχνης, καλείται να δημιουργήσει ένα γλυπτό σύμπλεγμα προς τιμή του Δημητρίου και του Πτολεμαίου. Τα πράγματα περιπλέκονται όμως εδώ, καθώς ο Χάρης δεν προτίθεται να υποκύψει σε οποιεσδήποτε πιέσεις και αδυνατεί να προσαρμόσει το καλλιτεχνικό του πρόγραμμα σε οποιεσδήποτε μη καλλιτεχνικές επιδιώξεις, ιδιαίτερα σε οποιαδήποτε πολιτική ατζέντα. Ο Χάρης κάνει τέχνη, ο Φιλόξενος θέλει μέσω του Χάρη να κάνει πολιτική ή αυτό που στη λαϊκή γλώσσα θα ονομαζόταν κοινό…γλείψιμο! Η σύγκρουση είναι αναπόφευκτη. Ο Χάρης απειλείται με σύλληψη, καλείται να πειθαρχήσει ως στρατιώτης, αλλά αυτή η λογική τού είναι εντελώς ξένη. Ο Χάρης περιφρονεί την πολεμοκαπηλία, την πατριδοκαπηλία, μισεί την κολακεία και τη δουλοπρέπεια. Παραμένει άφθαρτος και αμόλυντος μέχρι τέλους, μια όαση λογικής, αξιοπρέπειας και περηφάνιας σε ένα κόσμο σχιζοφρενικό.\nΟ Μέντης, ταυτόχρονα, καλείται να διαφθείρει το Δημήτριο με τα θέλγητρα της μαγειρικής του τέχνης. Μια σειρά από λεκτικούς παραλληλισμούς συνδέει το Χάρητα με το Μέντη υπογραμμίζοντας τη στενή τους συγγένεια. Οι δύο αυτοί χαρακτήρες είναι άλλωστε οι μοναδικοί που θα επιπλεύσουν μέσα από τον βούρκο της σαπίλας που καταπίνει όλους ανεξαιρέτως τους υπόλοιπους. Σε αντίθεση, βέβαια, με το Χάρητα, ο οποίος είναι απαλλαγμένος από οποιαδήποτε κωμικότητα, οποιαδήποτε καρικατούρα, ο Μέντης διατηρεί μια κάποια κωμική χροιά.\nΜεταφερόμαστε στη σκηνή του Δημητρίου. Λάμια και Ουρανία εκθέτουν τον ελλιπή του ανδρισμό. Η μεγαλαυχία και η αξιοθρήνητή του ανασφάλεια έρχονται στην επιφάνεια.\nΣτο πρόσωπο της Λάμιας, ο Καμπανέλλης συνδυάζει τον τύπο της εταίρας με τον τύπο της matrona. Η Λάμια καταπιέζει και περιφρονεί τον Δημήτριο εξευτελίζοντας τον παραφουσκωμένο του ανδρισμό. Δεν παραλείπει να επαναλαμβάνει συνεχώς ότι ο άνθρωπος που δεν μπορεί να κάνει ένα παιδί μπορεί να σφάζει και να καίει χιλιάδες.\nΥπάρχει κάτι το σκοτεινό και το αντιπαθές στο χαρακτήρα της Λάμιας – εξ ου και το όνομά της – ιδιαίτερα σε όσους διαθέτουν την αρχαιομάθεια που χρειάζεται για να αντιληφθούν την προϊστορία της: στο κάτω κάτω δεν είναι παρά μια πόρνη, η οποία προσκολλάται στο φιλήδονο κατακτητή. Και όμως η Λάμια διαθέτει και τραγική φλέβα, που την καθιστά συμπαθέστερη. Ανεξάρτητα από το παρελθόν της, στο έργο είναι μια παραμελημένη γυναίκα. Όσο αυτή περιφρονεί το Δημήτριο, άλλο τόσο την περιφρονεί και αυτός. Παρά τις φτηνές κολακείες του και τα κούφια ερωτόλογα, η εκτίμηση που της τρέφει είναι μηδενική. Για τον Δημήτριο, η Λάμια είναι ένα ακόμη λάφυρο πολέμου. Η Ελέπολη, η πολιορκητική του μηχανή, προξενεί στο Δημήτριο εντονότερα ερωτικά αισθήματα από ό,τι η θελκτική γυναίκα που βρίσκεται ενώπιόν του. Το αίτημα ενός παιδιού και η πίκρα της Λάμιας για την κάθετη άρνηση του Δημητρίου είναι βαθύτατα ανθρώπινη και συγκινητική. Δεν πρόκειται ποτέ ο γιος ενός κοσμοκράτορα να είναι ταυτόχρονα και γιος μιας…\nΌπως και ο κωμικός του πρόγονος, ο miles gloriosus, ο Δημήτριος εξωτερικεύει τον ελλειμματικό του ανδρισμό σε ψευτοπαλικαριές και λεονταρισμούς. Χαρακτηριστικότερα, όπως ακριβώς πάλι ο αρχαίος του παράλληλος, ο Δημήτριος προβάλλει τον ανδρισμό του σε ένα υλικό σύμβολο εξουσίας και δύναμης. Για τον κλασικό Στρατιώτη, το σύμβολο αυτό ήταν συνήθως το ξίφος. Στην περίπτωση του Δημητρίου αυτό είναι η Ελέπολη, η πολιορκητική μηχανή που τον κατέστησε διάσημο και του χάρισε το προσωνύμιο Πολιορκητής.\nΕκτός από τη Λάμια, στην Εικόνα πρωταγωνιστεί και η Ουρανία, εντελώς μεταλλαγμένη πια. Η Ουρανία ξέρει να πατά τα κουμπιά του Δημητρίου με επιδεξιότητα και γι’ αυτό εστιάζει την προσοχή της στην Ελέπολη, την οποία και θωπεύει λες και πρόκειται για κάτι ιερό ή, ειρωνικότερα, κάτι ερωτικό! Η σκηνή, με το φετιχισμό που η Ελέπολη εκπέμπει και την προφανή της λειτουργία ως προέκταση του…λειψού ανδρικού οργάνου του Δημητρίου, έχει πεντακάθαρες σεξουαλικές διαστάσεις. Λεπτότατη ειρωνεία αποτελεί το γεγονός ότι επί σκηνής δεν παρατηρούμε την ίδια την τεραστίων διαστάσεων Ελέπολη, αλλά μια εξαθλιωμένη και εξευτελισμένη μικρογραφία της, την οποία μάλιστα η Λάμια έχει μετατρέψει σε θήκη για τα ραπτικά της! Η Ελέπολη λειτουργεί εδώ μεν ως φαλλικό σύμβολο ματαιωμένο, όπως ματαιωμένος είναι και ο ανδρισμός του Δημητρίου.\nΟι σχέσεις των στρατηγών μεταξύ τους είναι ένα επίσης εστιακό σημείο της Τρίτης Εικόνας. Οι σχέσεις αυτές βασίζονται στην πλασματική στρατιωτική ιεραρχία παρά στην αξιοκρατία της ισότητας και του αλληλοσεβασμού· βασίζονται στον φόβο παρά στον σεβασμό. Η ανειλικρίνεια βασιλεύει, καθώς ο καθένας από τους στρατηγούς επιχειρεί να κολακεύσει το Δημήτριο υποσκάπτοντας όλους τους υπολοίπους. Η κριτική για το στρατό ως σύστημα είναι οφθαλμοφανής. Ο καθαρευουσιανισμός των στρατηγών ενισχύει τις ειρωνικές αποχρώσεις: απηχεί την ξύλινη γλώσσα της εξουσίας, ιδιαίτερα της Χούντας.\nΔυο φράσεις του Φιλοξένου αξίζει να σχολιαστούν ιδιαίτερα, καθώς προαναγγέλλουν την αμοιβαία αντιστροφή των ρόλων τους:\nΝα γιατρέψουμε τα ψυχικά σας τραύματα: η μεγαλαυχία, η δοκησισοφία και η υπεραυτοπεποίθηση του Φιλοξένου λίγο διαφέρουν από τα αντίστοιχα χαρακτηριστικά του Δημητρίου. Όπως και ο Δημήτριος, ο Φιλόξενος δεν διστάζει να αμαυρώνει όλους όσους τολμούν να αμφισβητήσουν τη δική του αντίληψη των πραγμάτων: «είστε κινδυνομανής» (σ.223), κατηγορεί το Λούκιο· είναι «ανεύθυνη φήμη» ότι τα πλοία του Δημητρίου έχουν πιάσει στο Ποσειδώνιο και ας τα είδαν οι άνθρωποι με τα μάτια τους. Ο Φιλόξενος τολμά να αμφισβητήσει ακόμη και τα δεδομένα των αισθήσεων, αν αυτά δεν πρόκειται να μεταδώσουν την εικόνα που επιθυμεί ο ίδιος.\nΕίμαστε η χώρα της φαντασίας: στο μυαλό του μεγαλομανούς, τα πάντα είναι φαντασία. Ο,τιδήποτε δε συνάδει με τη φανταστική αυτή κατασκευή, όπου ο ίδιος είναι ο απόλυτος άρχων και κύριος των πραγμάτων, απορρίπτεται ως ψεύδος ή, χειρότερα, συνωμοσία. Η εθελοτυφλία, λοιπόν, του Φιλοξένου, όπως και του Δημητρίου αργότερα, έχουν βαθιές ψυχολογικές ρίζες. Όπως και ο Φιλόξενος εγώ, ο Δημήτριος οσονούπω θα αρνηθεί να πιστέψει αυτό που βλέπουν τα μάτια όλων: ότι οι Μακεδόνες ηττώνται από ένα στρατό μαγείρων και ξενοδόχων. Ό,τι δε θέλω να πιστέψω, δε υπάρχει.\nΕγώ ως κυβέρνησις: Ξανά, ο ίδιος εγωκεντρισμός και εν τέλει ο ίδιος συγκεντρωτισμός που συναντούμε στο Δημήτριο. L’état c’est moi.\nΕδεσσαϊκό Θέατορ (2011)\nΟι Ρωμαίοι τουρίστες αποχωρούν εν μέσω διαμαρτυριών του Φιλοξένου.Τα πράγματα οδηγούνται προς τη σύγκρουση.\nΗ κρίσιμη συζήτηση Φιλοξένου και Χάρη διακόπτεται από την επίσκεψη του Εμπόρου Όπλων. Δεν είναι τυχαίο που ο συγκεκριμένος χαρακτήρας θα αποτελέσει την αρχή της μεταστροφής των Ροδίων από ξενοδόχους σε στρατιώτες. Ο Έμπορος απλά συγκεκριμενοποιεί τη σύνδεση ανάμεσα στους δύο: όλοι είναι έμποροι, κάπηλοι υλικών αγαθών αλλά και αξιών.\nΜια δεύτερη διακοπή επέρχεται με την άφιξη του Δημάδη, ο οποίος αναγγέλλει την άφιξη του μεσολαβητή του Οργανισμού Διεθνούς Ειρήνης. Το σκώμμα κατά του Ο.Η.Ε., της αναβλητικότητάς του, της γραφειοκρατικής του δομής και τελικά της αναποτελεσματικότητάς του, δεν είναι βεβαίως καμουφλαρισμένο. Ο Μεσολαβητής αρνείται να επέμβει, γιατί δεν έχει λέει αποδείξεις για τις πολεμικές προθέσεις του Δημητρίου. Αλλά, όπως λογικά παρατηρεί ο Φιλόξενος, «Ο Δημήτριος είναι στρατιωτικός. Έτσι κι αρχίσει και γλυκαθεί στη μάχη, άντε να τον σταματήσεις…». Με τη λήξη του Β΄ Παγκοσμίου Πολέμου και τη συγκρότηση των Ηνωμένων Εθνών, η ελπίδα ότι ο Δεύτερος Μεγάλος Πόλεμος θα ήταν όντως the war to end all wars (κάτι που δεν αποδείχθηκε να είναι ο Α’ Παγκόσμιος για τον οποίο ειπώθηκε η φράση) άνθησε ξανά. Η μεταπολεμική εποχή όμως είδε τουλάχιστον δύο μεγάλους πολέμους στα χρόνια που ο Καμπανέλλης γράφει τον Μπαμπά: τον πόλεμο στην Κορέα το 1950-1953 (μια «αστυνομική ενέργεια», υποτίθεται, υπό την αιγίδα του Ο.Η.Ε.) και τον πόλεμο στο Βιετνάμ (1964-74). Και στις δύο περιπτώσεις τα ψηφίσματα του Ο.Η.Ε. αποδείχθησαν παντελώς ατελέσφορα.\nΑκόμα και η παρουσία του Μεσολαβητή ενοχλεί το Φιλόξενο. Αφενός γνωρίζει ότι οι διαπραγματεύσεις είναι άσκοπο χάσιμο χρόνου (συχνά διαρκούν περισσότερο από τον ίδιο τον πόλεμο), τη στιγμή που μια απλή κολακεία είναι ασύγκριτα αποτελεσματικότερη. Αφετέρου, θέλει να απαλείψει οποιαδήποτε εξέλιξη μπορεί να επιβεβαιώσει το αυτονόητο: ότι η Ρόδος τελεί εν πολέμω. Ο Φιλόξενος παλεύει με νύχια και με δόντια να διατηρήσει όρθιο το φανταστικό του οικοδόμημα.\nΗ συνεδρία με τον Χάρη επιτέλους αρχίζει – αλλά τα σοκ για τον Φιλόξενο συνεχίζονται. Ο Χάρης δεν καταλαβαίνει από σκοπιμότητες. Εκεί που ο Φιλόξενος θέλει να γλείψει και μάλιστα αμερολήπτως καθώς ο Πτολεμαίος με τηλεγράφημα ζητεί την περιφρούρηση της ουδετερότητας της Ρόδου (λες και μπορείς να μείνεις ουδέτερος όταν ο άλλος σου επιτίθεται), ο Χάρης ψάχνει να εκφράσει ψυχαναλυτικά «τον κομπλεξικό χαρακτήρα του Δημητρίου μέσα από τη σχιζοφρένεια του αλόγου του» και τον «ύπουλο και αηδιαστικό χαρακτήρα του Πτολεμαίου με το κουτοπόνηρο χαμόγελο της γριάς φοράδας»! Στο κάτω κάτω, για τον Χάρη, τα ζώα αξίζουν περισσότερο από αυτά τα δύο ρεμάλια. Το θέατρο του παραλόγου συνεχίζεται με μια σειρά από γελοίες προτάσεις των διαφόρων παρισταμένων. Ο Χάρης τους ειρωνεύεται, με αποτέλεσμα να συλληφθεί. Αλλά «η ελευθερία της σκέψης δε συλλαμβάνεται». Ο Καμπανέλλης υπαινίσσεται εδώ σαφώς τις διωξεις αντιφρονούντων καλλιτεχνών στα ολοκληρωτικά καθεστώτα της εποχής. Αν η ελευθερία της πατρίδας μου, λέει, δε χρειάζεται την ελευθερία της σκέψης μου, τσιμέντο να γίνει. Αυτές οι «εμπόλεμες ουδετερότητες» για το χάρη είναι τραγέλαφοι. Η καταπίεση της σκέψης είναι αλάθητος οιωνός ότι η χώρα βρίσκεται πια σε πόλεμο – και βέβαια ότι οι Ροδίτες έχουν ήδη μετατραπεί σε Μακεδόνες.\nΕίσοδος της Βουτίας με τη Λάμια. Η Λάμια ξεσπαθώνει λαύρη κατά του Δημητρίου και η πίκρα της ξεχειλίζει. Δεκαπέντε χρόνια της ζωής της εξευτελίστηκαν σε μια σχέση χωρίς καμία ψυχική επαφή. «Δεν τον είχα ψυχολογήσει στην αρχή και τον είχα ερωτευθεί». Η Λάμια είναι εν τέλει θύμα. Αποκαλεί το Δημήτριο βλαμμένο, μανιακό, άρρωστο στο μυαλό, που ούτε με τα άντερά του δεν είναι φίλος, ένα μεγαλομανή, που θεωρεί όλο τον κόσμο κτήμα του και άρα κάθε αντίσταση προσωπική προσβολή. Και όμως δεν είναι θεός: «συχνουρία έχει, δειλός είναι […] αν ξέρανε οι λαοί τι φελλός είναι δε θα’χε νικήσει ούτε τους Χιώτες»!\nΟ Φρίξος επανακάμπτει με τα νέα για την εισβολή του Δημητρίου. Η ώρα της οριστικής πλέον μεταστροφής του Φιλοξένου σε Εκδικητή έχει φτάσει. Ο εγωισμός και η προσωπική προσβολή, το αίσθημα της αδικίας, είναι η λυδία λίθος της μεταμόρφωσης. Η αντίστροφη μέτρηση για την πτώση του Δημητρίου έχει φτάσει.\nΚαι όμως, δεν υπάρχει ίχνος επικής έξαρσης στη σκηνή, ίχνος περηφάνιας, ίχνος ψυχικής ανάτασης. Η σκηνή είναι διαποτισμένη με μια βαθιά μελαγχολία (ο φωτισμός θα πρέπει να είναι ανάλογος). Είναι η στιγμή κατά την οποία ο Δημήτριος ηττάται, αλλά ο Πόλεμος θριαμβεύει…\nΕδεσσαϊκό Θέατρο (2011)\nΤο αρχηγείο του Δημητρίου έχει πια μετατραπεί σε αίθουσα πολυτελούς ξενοδοχείου. Η ανατροπή έχει συντελεστεί. Ο Δημήτριος εκπίπτει. Ο Χάρης του αποκαλύπτει τον εαυτό του.\nΟ παραλληλισμός μεταξύ Φιλοξένου και Δημητρίου είναι πλέον πασιφανής. Τονίζεται ακόμη περισσότερο από την άρνησή του να δεχθεί τα γεγονότα: οι Μακεδόνες ηττώνται αλλά αυτός αγρόν ηγόραζε. Η σκηνή με το νεκρό Χιλίαρχο είναι η πιο χαρακτηριστική της εθελοτυφλίας αυτή τη φορά του Δημητρίου.\nΌπως και ο Φιλόξενος, εν μέσω μιας παντελούς ανατροπής, ο Δημήτριος θέλει να συνεχίσει να ζει στο όνειρό του. Ντυμένος με θηλυπρεπή χλιδή και ανάρμοστη πολυτέλεια, ο Δημήτριος διατηρεί ακόμη την ψευδαίσθηση του μεγαλείου του. Κάνει μεγάλα όνειρα και ευφυή στρατιωτικά σχέδια, αλλά τελεί εν πλήρη αγνοία. Τα απευθύνει μάλιστα σε ένα Χιλίαρχο, ο οποίος αν και βρίσκεται μπροστά του, είναι… νεκρός! Κανείς δεν τολμά να του πει την αλήθεια, γιατί η αλήθεια δεν είναι κάτι που ο Δημήτριος, ο Κράτιστος, ο κάθε τύραννος, μπορεί εύκολα να διαχειριστεί.\nΗ σκηνή αποκαλύπτει ένα ακόμη χαρακτηριστικό του Τυράννου: την αδυναμία του να επιλέξει ορθά τους συμβούλους του, ξανά εξαιτίας του ότι τού είναι αδύνατον να μην εμπιστευτεί τυφλά την κρίση του. Οι άνθρωποι που τον οδήγησαν στην παρακμή και άρα στην καταστροφή, ο Μέντης και η Ουρανία, διπλοί πράκτορες ουσιαστικά, είναι ακόμα οι άνθρωποι που ο δικτάτορας ακόμη εμπιστεύεται πιο πολύ από όλους. Ο Μέντης, ένας μάγειρας, καθιερώνεται ως ο εξ απορρήτων του Δημητρίου, πάνω και από τον Πυθία, ένα στρατηγό με πολύχρονη πείρα. Ο Πυθίας αποκαλύπτει στο Δημήτριο την πραγματική αλήθεια για τα… μαγειρέματα του Μέντη και της Ουρανίας, για να εισπράξει μόνο την ύβρη «βλάσφημε»! Και βέβαια ο πονηρός Μέντης ξεφεύγει σαν χέλι με ένα πανέξυπνο κόλπο. Ξέροντας ότι οι στρατηγοί δεν τολμούν να αποκαλύψουν στο Δημήτριο ότι ο παρών Χιλίαρχος είναι νεκρός, τον επικαλείται ως μάρτυρα της αθωότητάς του! Μια υπέροχη σκηνή. Η αποκάλυψη ότι ο Χιλίαρχος είναι νεκρός απαξιώνει τους στρατηγούς στα μάτια του Δημητρίου.\nΗ βαθιά τραγική ρήση «τι μοναξιά» ακούγεται ξανά από το στόμα του Δημητρίου. Και όμως ο άνθρωπος αυτός, ο αδίστακτος φονιάς, μπορεί να εκτιμήσει το ηλιοβασίλεμα, θέλει μάλιστα να το τραγουδήσει. Μέσα στην παράνοιά του, ο Δημήτριος θυμίζει κάτι από Νέρωνα. Βαθιά απογοήτευση, αίσθηση μάλιστα αιφνιδιασμού: ειρωνικώς, την ώρα που ο ήλιος βασιλεύει το μυαλό του Δημητρίου αρχίζει να φωτίζεται. Την ώρα που πέφτει το φως αίρεται από τα μάτια του η πάχνη της νύχτας.\nΕίσοδος του Πάμφιλου, ταγματάρχου πια στη μονάδα κουρέων και κομμωτών, ως αιχμαλώτου. Παραδόξως, ο Πάμφιλος εισέρχεται γεμάτος συναισθήματα…ευγνωμοσύνης για το Δημήτριο, το… μεγάλο τους ευεργέτη! «Ό,τι μάθαμε από σένα το μάθαμε». Το σχήμα παρα προσδοκίαν λειτουργεί ξανά. Αυτό το νέο γαργάλισμα στον εγωισμό του Δημητρίου («σ’ έχουμε σα θεό», ταυτόχρονα με τις νέες αποκαλύψεις του Παμφίλου για τη συμπεριφορά του μακεδονικού στρατού και την πραγματική κατάσταση στο πεδίο της μάχης, θα αποτελέσει εν τέλει την απαρχή της συμφιλίωσης. Ο Δημήτριος αντιστέκεται βέβαια στην αλήθεια: όπως ο Φιλόξενος αποκάλεσε τον Τερέντιο κινδυνομανή, έτσι και αυτός αποκαλεί τον Πάμφιλο κινδυνομανή, παράφρονα, φαντασιόπληκτο. Εν τέλει όμως δεν μπορεί παρά να υποκύψει στο αναπόφευκτο. Εκεί που πριν ζητούσε ποιητή, τώρα αναφωνεί, με ακόμη εντονότερη ψυχική κόπωση, «χρειάζομαι έναν τραγωδό».\nΠΟΛΕΜΟΣ ΠΑΝΤΩΝ ΠΑΤΗΡ: η διαμάχη δε γεννά την ειρήνη, αλλά μια καινούρια γενιά πολεμιστών. Η κυκλική φύση του πολέμου ως ιστορικού φαινομένου αποκαλύπτεται από τη συνωμοτική ρήση του Πυθία προς τους συναδέλφους του. Διαισθανόμενος την αντιστροφή της κατάστασης, μια μεταπολίτευση, ο Πυθίας «σφυρίζει» στους υπολοίπους στρατηγούς: «Ψυχραιμία και υπομονή. Οι αρχηγοί έρχονται, παραφρονούν και παρέρχονται [σαφής η παράφραση της ρήσης του Καίσαρα «ήλθα, νίκησα, απήλθα»], οι στρατηγοί μένουν». Γρανάζια της πολεμικής μηχανής όπως είναι οι στρατηγοί και όχι μεγαλεπήβολοι αλλά διάττοντες αρχηγικοί αστέρες, δε θα πάψουν ποτέ να είναι απαραίτητοι.\nΑκολουθεί μια από τις κρισιμότερες σκηνές του έργου, η συνάντηση Δημητρίου και Χάρη, ο οποίος εισέρχεται ντυμένος με στολή… ανθρώπου! Αυτός λοιπόν ο ανεξάρτητος και αυτόνομος «γλύπτης, ζωγράφος, ποιητής και κοινός νους», «άοπλος εκ πεποιθήσεως» παρουσιάζεται μπροστά στο Δημήτριο ως ισότιμός του. Ο Δημήτριος σοκάρεται και ο Χάρης, για να συνέλθει, τον…χαστουκίζει! Το πνεύμα δεν δειλιά μπροστά στην ωμή βία της εξουσίας.\nΗ επικοινωνία μεταξύ των δύο θα είναι βαθιά, γιατί τους ενώνει η ίδια μοναξιά, έστω και για διαφορετικούς λόγους. Ο Χάρης δείχνει πίστη στον Δημήτριο, πίστη ότι κι αυτός ακόμα μπορεί να αποκτήσει το καθαρκτικό γνώθι σαυτόν, αν τον φωτίσει ο κατάλληλος άνθρωπος. Ο φωτισμός του Δημητρίου, που είχε αρχίσει λίγο πριν, θα ολοκληρωθεί σε αυτή τη σκηνή.\nΟ Χάρης αποκαλύπτει στον Δημήτριο ότι το άγαλμά του είναι το καλύτερό του έργο. Διδάσκοντας τον Δημήτριο να κοιτάζει το άγαλμά του («χωρίς εγωισμό, με τα μάτια της ψυχής») τον διδάσκει να κοιτάζει τον εαυτό του. Ιδού μια περίπτωση που η τέχνη αποκαλύπτεται αληθινότερη από τη φύση. Η τέχνη «βγάζει τα μέσα έξω».\nΟ Χάρης ζητεί από τον Δημήτριο να του εξηγήσει γιατί θέλησε να γίνει Πολιορκητής. Του ζητεί να αποδομήσει την ψυχή του, να κοιτάξει στα κατάβαθα του είναι του και να ανακαλύψει τις υπονοούμενες προϋποθέσεις της ζωής του. Οι απαντήσεις του είναι τόσο παράλογες, που αποκαλύπτουν τη μαρτυρική αγωνία της ύπαρξής του: όλες οι ενέργειες του Δημητρίου εκπήγαζαν από αυτό που η ψυχανάλυση αποκαλεί overcompensation, υπερανταπόδοση: η εσώτερη δειλία του, η μοχθηρία του, η ανασφάλειά του, έγιναν στα χέρια του όπλα φονικά. Ο Δημήτριος, Ο ΚΑΘΕ ΤΥΡΑΝΝΟΣ, σφάζει, για να μην φανεί πόσο πολύ φοβάται τον θάνατο· ισοπεδώνει, για να μην παραδειχτεί πόσο ο ίδιος νιώθει ισοπεδωμένος· φυλακίζει, για να κρύψει πόσο ο ίδιος δεν εμπιστεύεται κανέναν να κυκλοφορεί ελεύθερος.\n«Στάσου όπως είσαι, μην κουνήσεις καθόλου… Στο δεξί σου μάτι πεταρίζει η ανασφάλεια, στ’ αριστερό γυαλίζει η μοχθηρία… με το δεξί τρέμεις, με τ’ αριστερό σφάζεις… το δεξί σου αυτί ψάχνει στο άπειρο, τ’ αριστερό έχει μαραθεί από καθολική έλλειψη εμπιστοσύνης…! Έλα τώρα να δεις πόσο σεβάστηκα την αλήθεια…! Και σε ρωτώ! Είναι δίκαιο. επειδή γεννήθηκες δειλός, να χαλάς την ησυχία της πλάσης;»\nΑκόμα και να νικήσει πια ο Δημήτριος, δεν υπάρχει νίκη. Από τη στιγμή που οι Ροδίτες του μοιάσανε και αυτός τους έμοιασε, όλοι έχουν ηττηθεί. Όπως και κάθε μεγάλη κωμωδία, το έργο εν τέλει στέλλει ένα μαρτυρικό, αγωνιώδες, ασφυκτικό μήνυμα αφύπνισης.\nΤη συζήτηση των δύο διακόπτει απότομα ο Μέντης με την ανήκουστη είδηση ότι το στρατόπεδο του Δημητρίου έχει περικυκλωθεί και ο ίδιος πρέπει να κρυφτεί, αν θέλει να αποφύγει τη σύλληψη. Η Ελέπολη, το αριστούργημά του, έχει πυρποληθεί. Ακολουθεί ο απόλυτος εξευτελισμός του Δημητρίου: τον ντύνουν μάγειρο, για να τον φυγαδεύσουν.\nΗ Εικόνα τελειώνει με μια ρήση που θυμίζει αυτόματα την ανάλογη ρήση του Φιλοξένου, όταν μέσα στην αχλύ της εθελοτυφλίας αδυνατούσε να κατανοήσει τις πράξεις του Δημητρίου: «γιατί, Φιλόξενε, γιατί…; δε σας αγάπησα;… Δε σας θαύμασα…; Δε σας εξεπαίδευσα στα τελειότερα σύγχρονα όπλα…;».\nΤο ξενοδοχείο του Φιλοξένου, νυν αποκαλουμένου Εκδικητού, λειτουργεί πια ως κέντρο πολεμικών επιχειρήσεων. Η σκληρή ματαιότητα της κοσμοκρατορίας.\nΟι χάρτες του Δημητρίου, ακόμα και η Ελέπολη, έχουν μεταφερθεί εδώ. Ο Φιλόξενος είναι πια Δημήτριος και ο Δημήτριος, Φιλόξενος. Οι Ροδίτες είναι ντυμένοι στρατιωτικά, με στολές πανομοιότυπες με τις μακεδονικές.\nΟ Πυθίας εμφανίζεται μπροστά στο Φιλόξενο ως αιχμάλωτος. Ο Μέντης τον προειδοποιεί για το ποιόν του. Ο Φιλόξενος, όπως και ο Δημήτριος πιο πριν, δεν εμπιστεύεται την κρίση κανενός άλλου (ειδικά «αυτών που γυρίζουν απ’ έξω»…) πλην του εαυτού του.\nΑκόμα μια έκπληξη: στην είδηση ότι ο Δημήτριος ζητά ανακωχή, ο Φιλόξενος σοκάρεται, αντιδρά με οργή: η είδηση του ανατρέπει τα σχέδια. Αποπαίρνει τον Χάρη, ιδιαίτερα όταν μαθαίνει ότι διέδωσε την είδηση, πριν προλάβει να την απορρίψει! Ξέρει ότι δεν μπορεί να την απορρίψει πια, όσο και αν το θέλει, χωρίς να κατηγορηθεί ως καρδιοκάπηλος. Ο Φιλόξενος έχει παγιδευθεί. Ο Χάρης συλλαμβάνεται για μια ακόμη φορά: δεν μπορεί παρά να αντιμετωπίσει την κατάσταση με ιλαρή αδιαφορία («πάλι;).\nΟ Φιλόξενος στρέφεται και κατά της Ουρανίας: την αποκαλεί πόρνη. Μπροστά στην απειλή της κατεδάφισης και του νέου του ονείρου, της στρατιωτικής πια κυριαρχίας («αυτό το έπος που άρχισε»), συμπεριφέρεται ως κοινός παρανοϊκός, ως κοινός τύραννος, ως Δημήτριος. Ο Φιλόξενος αφήνεται να πειστεί από τον Πυθία, που ισχυρίζεται ότι ο Δημήτριος είναι ψυχικό ράκος και άρα στα πρόθυρα ολοκληρωτικής κατάρρευσης, παρά από το Μέντη, που επικαλείται τη βούληση και την ευημερία του ροδιακού λαού. Η «ουδετερότητα», άλλωστε, είναι πια «μια λέξη που ένας τίμιος Ροδίτης δεν τη μεταχειρίζεται»!\nΜέσα από μια επίφαση δημοκρατικής διαδικασίας (σε μια φάση μάλιστα ο Φιλόξενος κατηγορεί τον Μέντη ότι συμπεριφέρεται απολυταρχικά, κουβαλώντας συνήθειες «από κει που ήτανε»!), ο Φιλόξενος απορρίπτει την ανακωχή, επειδή δεν γεννήθηκε, λέει, για συμβιβασμούς. Στο κάτω κάτω κάνει ήδη νέα εμπορικά σχέδια: να γίνει ένας παγκόσμιος έμπορος όπλων.\nΚαι ακολουθεί μια απολαυστική σκηνή. Οι Ροδίτες στρατηγοί επιχειρούν να εντοπίσουν τη Ρόδο στο χάρτη, για να χαράξουν σ’ αυτόν τα όρια της νέας τους επέκτασης. Τους περιμένει το σοκ της ζωής τους: αφού δυσκολεύονται αρχικά πάρα πολύ να εντοπίσουν το νησί, καθώς το ψάχνουν σε μεγάλες γαιόμαζες, στη συνέχεια αδυνατούν να χωνέψουν το μικρό του μέγεθος! Η ΡΟΔΟΣ ΤΟΥΣ ΑΠΟΓΟΗΤΕΥΕΙ ΜΕ ΤΟ ΠΟΣΟ ΜΙΚΡΗ ΕΙΝΑΙ («καλέ αυτή είναι μια κουτσουλιά!» Για μια ακόμη φορά η πτωχή και ταπεινή Ρόδος περιφρονείται, τώρα πια από τα ίδια τα παιδιά της, που έχουν κυριευτεί από έναν ανεκδιήγητο μεγαλοϊδεατισμό. Για όλα φυσικά φταίει ο Μέντης, ο γνωστός αποδιοπομπαίος τράγος, ο Άλλος, που ήρθε «από το εξωτερικό» (λίγα βήματα παρακάτω ήταν ο άνθρωπος), για να κάνει «βρωμερή αντιπολίτευση.\nΕφόσον καμία λογική δεν μπορούσε να σταματήσει το Φιλόξενο, αναγκάζεται να τον σταματήσει η γελοιωδώς πεζή πραγματικότητα: με τέτοια Ρόδο, τι κοσμοκράτορας να γίνεις;\nΜετά τον πόλεμο η συμφιλίωση. Κανένας άλλος πόλεμος όμως δεν πρέπει να τελείωσε όπως αυτός, με τους δύο αντιμαχομένους να αγκαλιάζονται, με τον νικητή να ζητά συγγνώμη από τον νικημένο «που δεν τον άφησε να νικήσει», με τους εμπολέμους να νιώθουν ευγνωμοσύνη ο ένας για τον άλλο, να αλληλοσυγχαίρονται και να αλληλοευχαριστιούνται, δηλώνοντας ότι αν είχαν παιδιά θα ήθελαν να μοιάσουν στον εχθρό τους. Ο πόλεμος γέννησε όντως μια καινούρια φάρα ανθρώπων…\nΘέατρο Τέχνης Καρόλου Κουν (1980)\n4 thoughts on “Ιάκωβος Καμπανέλλης, “Ο Μπαμπάς ο Πόλεμος”: (2) Οι έξι Εικόνες αναλυτικά”\nPingback: Ιάκωβος Καμπανέλλης, “Ο Μπαμπάς ο Πόλεμος”: (1) Λίγα λόγια για το έργο | Λωτοφάγοι


«Έλιωσε» ο Κωστόπουλος όταν συνάντησε πρώτη φορά τη Λιόλιου στην τηλεόραση (video)\n31-12-2020 • 13:45μμ\n«Επιθετικό» φλέρτ από τον Πέτρο μόλις την συνάντησε\nTalk of the town έχει γίνεις τις τελευταίες ώρες στα πηγαδάκια της showbiz ο νέας έρωτας του παρουσιαστή και επιχειρηματία Πέτρου Κωστόπουλου!\nΟ έρωτα του 66χρονου πρώην ισχυρού της Imako με την κατά 40 χρόνια μικρότερή του, Κατερίνα Λιόλιου μονοπωλεί το ενδιαφέρον στα gossip media τις τελευταίες ώρες, αφού το ζευγάρι δεν κρύβει πλέον τον δεσμό του, όπως αποκάλυψε το «Happy Day».\nΗ εντυπωσιακή Κατερίνα Λιόλιου που έγινε γνωστή στο ευρύ κοινό μέσα από το show του «The Voice», είχε βρεθεί καλεσμένη στην εκπομπή που παρουσίαζε ο Πέτρος το 2019 στο τηλεοπτικό σταθμό του OPEN.\nΠρολογίζοντας την είσοδο της Κατερίνας στο πλατό, ο Κωστόπουλος περιέγραψε την την πρώτη τους ανέφεροντας χαρακτηριστικά: «είδα μπροστά μου ένα τεκνό», ενώ μόλις εμφανίστηκε στην κάμερα η εντυπωσιακή τραγουδίστρια, ο Κωστόπουλος δεν έκρυψε τον θαυμασμό του. «Από δω όμως δεν βλέπω το σκίσιμο» ανέφερε με το χαρακτηριστικό του ύφος, μόλις η Λιόλιου πήγε να καθίσει.\nΤο ζευγάρι που βρίσκεται στο Ντουμπάι μαζί με τον Χάρη Σιανίδη, θα γιορτάσει εκεί την αλλαγή του χρόνου.


Παθολογική Ανατομική Ι & ΙΙ - Σελίδα 2 - Έτος Στ & Πτυχίο - GreekMeds Fora - Medical Students and Young Doctors - ιατρική σχολή\nΑΝΑΚΟΙΝΩΣΗ ΕΞΕΤΑΣΕΩΝ ΓΙΑ ΕΠΙ ΠΤΥΧΙΩ ΦΟΙΤΗΤΕΣ ΙΑΤΡΙΚΗΣ\nΟι εξετάσεις για τους επί πτυχίω φοιτητές Ιατρικής, θα είναι προφορικές και προγραμματίζεται να πραγματοποιηθούν την Παρασκευή 28.11.2014 και ώρα 12.00 στην Αίθουσα Σεμιναρίων – Μουσείο στο ισόγειο του εργαστηρίου.\nΔηλώσεις συμμετοχής είναι απαραίτητες και θα γίνονται στην είσοδο του Εργαστηρίου. Όσοι φοιτητές δεν έχουν παραδώσει τις κάρτες εργαστηρίου, οφείλουν να το κάνουν μαζί με το γραπτό τους.\nΟι εξετάσεις για τους επί πτυχίω φοιτητές Ιατρικής στην Παθολογική Ανατομική Ι & ΙΙ θα γίνουν προφορικά και προγραμματίζονται να πραγματοποιηθούν την Παρασκευή 16.1.2015 και ώρα 12:00 στο ισόγειο του Α΄ Εργαστηρίου Παθολογικής Ανατομικής στην Αίθουσα Σεμιναρίων – Μουσείο.\nΔηλώσεις συμμετοχής είναι απαραίτητες και θα γίνονται στην είσοδο του εργαστηρίου μέχρι τις 15.1.2015.\nΟι εξετάσεις για τους επί πτυχίω φοιτητές Ιατρικής στην Παθολογική Ανατομική Ι και ΙΙ θα είναι προφορικές και προγραμματίζεται να πραγματοποιηθούν την Δευτέρα 27.4.2015 και ώρα 12.00 στην Αίθουσα Σεμιναρίων – Μουσείο στο ισόγειο του εργαστηρίου.\nΔηλώσεις συμμετοχής είναι απαραίτητες και θα γίνονται στην είσοδο του Εργαστηρίου. Όσοι φοιτητές δεν έχουν παραδώσει τις κάρτες εργαστηρίου, οφείλουν να τις παραδώσουν κατά την εξέταση.\nΟι εξετάσεις για τους επί πτυχίω φοιτητές Ιατρικής στην Παθολογική Ανατομική Ι & ΙΙ θα γίνουν προφορικά και προγραμματίζονται να πραγματοποιηθούν την Πέμπτη 25.6.2015 και ώρα 13:00 στο ισόγειο του Α΄ Εργαστηρίου Παθολογικής Ανατομικής στην Αίθουσα Σεμιναρίων – Μουσείο.\nΔηλώσεις συμμετοχής είναι απαραίτητες και θα γίνονται στην είσοδο του εργαστηρίου μέχρι τις 15.6.2015.\nΑΝΑΚΟΙΝΩΣΗ ΕΠΙ ΠΤΥΧΙΩ ΕΞΕΤΑΣΕΩΝ ΓΙΑ ΦΟΙΤΗΤΕΣ ΙΑΤΡΙΚΗΣ\nΟι εξετάσεις για τους επί πτυχίω φοιτητές Ιατρικής στο μάθημα της Παθολογικής Ανατομικής Ι και ΙΙ, θα είναι προφορικές και προγραμματίζεται να πραγματοποιηθούν την Δευτέρα 14 Σεπτεμβρίου 2015 και ώρα 12:00 στο ισόγειο του Α΄ Εργαστηρίου Παθολογικής Ανατομικής στην Αίθουσα Σεμιναρίων – Μουσείο.\nΔηλώσεις συμμετοχής είναι υποχρεωτικές και θα γίνονται στην είσοδο του εργαστηρίου.\nΟι εξετάσεις για τους επί πτυχίω φοιτητές Ιατρικής (που ολοκλήρωσαν τη φοίτησή τους κατά το ακαδημαϊκό έτος 2014-15), στην Παθολογική Ανατομική Ι και ΙΙ, προγραμματίζονται να πραγματοποιηθούν προφορικά την Πέμπτη 17 Δεκεμβρίου 2015 και ώρα 14.00 στην αίθουσα Σεμιναρίων - Μουσείο στο ισόγειο του Α΄Εργαστηρίου Παθολογικής Ανατομικής. Δηλώσεις συμμετοχής είναι απαραίτητες και θα γίνονται στην ειδική κατάσταση στην είσοδο του Εργαστηρίου έως και την παραμονή της εξέτασης.\nΟι εξετάσεις για τους επί πτυχίω φοιτητές Ιατρικής στην Παθολογική Ανατομική Ι και ΙΙ, προγραμματίζονται να πραγματοποιηθούν προφορικά τη Δευτέρα 25 Ιανουαρίου 2016 και ώρα 13.00 στην αίθουσα Σεμιναρίων - Μουσείο στο ισόγειο του Α΄Εργαστηρίου Παθολογικής Ανατομικής. Δηλώσεις συμμετοχής είναι απαραίτητες και θα γίνονται στην ειδική κατάσταση στην είσοδο του Εργαστηρίου έως και την παραμονή της εξέτασης\nΥπάρχει κάπου η ύλη για παθαν 1 από το εγχειριδιο του riede;\nαν εξεταζει ο λάζαρης διαβασε (κανε ενα γρηγορο περασμα) ολου του riede και φτανει και για τις 2...\nΗ ύλη είναι η ίδια ανεξάρτητα από το βιβλίο που θα χρησιμοποιήσετε.\n1. Κυτταρικη βλάβη\n4. Αγγειακές διαταραχές\n5. Εισαγωγή στις λοιμώξεις\n9. Αιμοποιητικό / Λεμφικό\n10 Διαβήτης & αμυλοειδωση.\nΓια τις πτυχιακές εξετάσεις της Παθολογικής Ανατομίας Ι τα περισσότερα θέματα των προφορικών εξετάσεων υπάρχουν ήδη στην ενότητα των sos.\nΗ πλειοψηφία των εικόνων που δείχνουν στις πτυχιακές εξετάσεις είναι από το βιβλίο του Rubin πάντως. Έμφαση στα κλινικα κεφάλαια (αγγεια - καρδια - αναπνευστικο - αιμα) Καλό το eclass αν υπαρχει χρόνος και σας βολευεί να διαβαζετε από υπολογιστή. Χρήσιμες και οι σημειώσεις που ανέβηκαν πρόαφατα για την Παθολογική Ανατομική Ι.\nΤο βιβλίο του Riede δεν το έχω, αλλά απο μια ματιά που του έχω ρίξει στη βιβλιοθήκη προσφέρεται επίσης ειδικά για πτυχιακές, καθώς δεν έχει περιττό "μπλα μπλα".\nΗ πλειοψηφία των εικόνων που δείχνουν στις πτυχιακές εξετάσεις είναι από το βιβλίο του Rubin πάντως. Έμφαση στα κλινικα κεφάλαια (αγγεια - καρδια - αναπνευστικο - αιμα) Καλό το eclass αν υπαρχει χρόνος και σας βολευεί να διαβαζετε από υπολογιστή. Χρήσιμες και οι σημειώσεις που ανέβηκαν πρόσφατα για την Παθολογική Ανατομική Ι.\nComfortably Numb ποιες σημειώσεις εννοείς για την παθαν 1; Υπάρχουν άλλες εκτός από τα παλιά θέματα στο αντίστοιχο τόπικ;\nΑνέβηκαν από την έδρα στο eclass.\nΟυσιαστικά ειναι οι σημειώσεις των εγαστηρίων.\nΑρκετα χρήσιμες ειδικά για να έχετε μια εινόνα για τα πρώτα κεφάλαια στα οποία δεν επιμένουν στις πτυχιακες εξετασεις σε αντιθεση με την εξεταση του τριτου ετους. (π.χ. κυτταρικη βλάβη, φλεγμονη, νεοπλασια) Από εκει και πέρα , ειδικα τα θέματα για την Ι είναι τα περισσοτερα εδώ στα sos.\nΟι εξετάσεις για τους επί πτυχίω φοιτητές Ιατρικής (που ολοκλήρωσαν τη φοίτησή τους κατά το ακαδημαϊκό έτος 2014-15), στην Παθολογική Ανατομική Ι και ΙΙ, προγραμματίζονται να πραγματοποιηθούν προφορικά τηνΠαρασκευή 22 Απριλίου 2016 και ώρα 13.00 στην αίθουσα Σεμιναρίων - Μουσείο στο ισόγειο του Α΄Εργαστηρίου Παθολογικής Ανατομικής. Δηλώσεις συμμετοχής είναι απαραίτητες και θα γίνονται στην ειδική κατάσταση στην είσοδο του Εργαστηρίου έως και την παραμονή της εξέτασης.\nΠαιδια αναμεσα σε παθαν stevens lowe παθαν rubin παθαν παπαχαραλαμπους τι προτεινετε για διαβασμα?\nεγχειρίδιο παθαν riede\nΤο βιβλίο του Riede οντως προσφέρεται για προφορική εξέταση. Υπάρχει στη Βιβλιοθήκη. Απο τα βιβλία που έχετε Rubin.\nΟι εξετάσεις για τους επί πτυχίω φοιτητές Ιατρικής , στην Παθολογική Ανατομική Ι και ΙΙ, προγραμματίζονται να πραγματοποιηθούν προφορικά την Παρασκευή 1.7.2016 και ώρα 9.00 π.μ στην αίθουσα Σεμιναρίων - Μουσείο στο ισόγειο του Α΄ Εργαστηρίου Παθολογικής Ανατομικής. Δηλώσεις συμμετοχής είναι απαραίτητες και θα γίνονται στην ειδική κατάσταση στην είσοδο του Εργαστηρίου έως και την παραμονή της εξέτασης.\nΟι εξετάσεις στην Παθολογική Ανατομική Ι & ΙΙ, για τους ενδιαφερόμενους επί πτυχίω φοιτητές Ιατρικής, θα είναι προφορικές και προγραμματίζονται να πραγματοποιηθούν την Παρασκευή 30 Σεπτεμβρίου 2016 και ώρα 12:00 στην Αίθουσα Σεμιναρίων – Μουσείο στο ισόγειο του εργαστηρίου.\nΔηλώσεις συμμετοχής είναι απαραίτητες και θα γίνονται στην είσοδο του εργαστηρίου μέχρι την Παρασκευή 23 Σεπτεμβρίου 2016\nΟι εξετάσεις για τους επί πτυχίω φοιτητές Ιατρικής στο μάθημα της Παθολογικής Ανατομικής Ι και ΙΙ, θα είναι προφορικές και προγραμματίζεται να πραγματοποιηθούν την Πέμπτη 15 Δεκεμβρίου 2016 και ώρα 13:00 στο ισόγειο του Α΄ Εργαστηρίου Παθολογικής Ανατομικής στην Αίθουσα Σεμιναρίων – Μουσείο.\nΠτυχιακές εξετάσεις Ιανουάριου Φεβρουαριου 2017\nΑΝΑΚΟΙΝΩΣΗ ΕΞΕΤΑΣΕΩΝ ΦΟΙΤΗΤΩΝ ΙΑΤΡΙΚΗΣ ΕΠΙ ΠΤΥΧΙΩ\n- Δευτέρα, 10 Ιουνίου 2019 -\nΟι εξετάσεις στην Παθολογική Ανατομική Ι & ΙΙ, για τους ενδιαφερόμενους επί πτυχίωφοιτητές Ιατρικής, θα είναι προφορικές και προγραμματίζονται να πραγματοποιηθούν τη Δευτέρα 22.7.2019 με ώρα έναρξης 12:00 στην Αίθουσα Σεμιναρίων – Μουσείο, στο ισόγειο του Εργαστηρίου.\nΔηλώσεις συμμετοχής είναι απαραίτητες και θα γίνονται στο ισόγειο του Εργαστηρίου μέχρι την Τετάρτη 10.7.2019.


Διαμαρτυρία Στρατιωτικών των Ολλανδικών Ενόπλων Δυνάμεων\nΠαρασκευή, 27 Μάιος 2011 15:54\nΧιλιάδες ένστολοι άνδρες και γυναίκες καθώς και δημόσιοι υπάλληλοι των ολλανδικών Ενόπλων Δυνάμεων διαμαρτυρήθηκαν χθες έξω από το κοινοβούλιο της χώρας στην Χάγη, λόγω του προγράμματος περικοπών ύψους 1 δις ευρώ που η κυβέρνηση εφαρμόζει στο υπουργείο εθνικής Άμυνας της χώρας.\nΤο πρόγραμμα αυτό μεταξύ άλλων περιλαμβάνει την υποχρεωτική αποχώρηση από τη υπηρεσία 12.000 στελεχών των Ενόπλων Δυνάμεων της Ολλανδίας. Η πιο σκληρή κριτική πάντως των διαμαρτυρομένων κατευθύνθηκε προς το κόμμα των Χριστιανοδημοκρατών και το συντηρητικό κόμμα VVD.\nΤο μικρό δεξιό κόμμα SGP υποστήριξε τους Ολλανδούς στρατιωτικούς και δημοσίους υπαλλήλους ενώ σε ανακοίνωση του ανέφερε ότι «δεν γίνεται να απολύουμε το Στρατός μας». Οι στρατιωτικοί στην Ολλανδία δεν έχουν δικαίωμα να συμμετάσχουν σε απεργία και για το λόγο αυτό οι συμμετέχοντες στην διαδήλωση αναγκάστηκαν να πάρουν μία ημέρα άδεια.\nΑξίζει να σημειωθεί ότι οι στρατιωτικοί που συμμετείχαν στην διαδήλωση μετέβησαν στο κοινοβούλιο της χώρας ως αν συμμετείχαν σε παρέλαση με απόλυτη τάξη και πειθαρχία.\nΤμήμα ειδήσεων defencenet.gr \nΤελευταία Ενημέρωση στις Παρασκευή, 27 Μάιος 2011 15:57


Τα θρυλικά video games που (μάλλον) θα πεθάνουν στο άμεσο μέλλον - ΠΑΙΧΝΙΔΙΑ\nΤα θρυλικά video games που (μάλλον) θα πεθάνουν στο άμεσο μέλλον\nAskmen Greece > Tech > ΠΑΙΧΝΙΔΙΑ > Τα θρυλικά video games που (μάλλον) θα πεθάνουν στο άμεσο μέλλον\nΣυγγνώμη που στο λέμε αλλά όλα έτσι δείχνουν.\nΔυσκολευτήκαμε πάρα πολύ να γράψουμε τις παρακάτω γραμμές, έπρεπε να το κάνουμε όμως. Όχι μόνο για να σε ενημερώσουμε αλλά και για να αποδεχθούμε την σκληρή πραγματικότητα.\nΝα την ξορκίσουμε δηλαδή, αφού το πρώτο βήμα για να διορθωθεί μια άσχημη κατάσταση είναι η παραδοχή. Κάτι που αργά ή γρήγορα θα χρειαστεί (μάλλον) να κάνουν και οι εταιρείες παραγωγής των παιχνιδιών της παρακάτω λίστας.\nVideo games σειρών δηλαδή που λατρέψαμε αλλά πιστεύουμε ότι δυστυχώς αν δεν έχουν πάρει ακόμα την κάτω βόλτα, βρίσκονται απλά προ των πυλών.\nΚαι πολύ δύσκολα θα συνεχίσουν να υπάρχουν μετά από 5 χρόνια.\nΟι πολλές περιπέτειες γεμάτες μυστήριο σε κάθε περίεργη γωνιά της γης ίσως βρίσκονται λίγο πριν το τέλος τους. Αν κρίνουμε πάντα από την ελάχιστη προσμονή που έχει δημιουργήσει το Far Cry 5. Εκεί που κάποτε σφάζονταν παλικάρια στην ποδιά του, τώρα δεν ενδιαφέρει σχεδόν κανέναν. Οι καθυστερήσεις, τα όλο και χειρότερα σενάριο, οι «κακοί» που δεν πείθουν και η μηδενική εξέλιξη στο gameplay είναι κάποια από τα στοιχεία που οδηγούν τη σειρά σε ταφόπλακα.\nΠαίρνουμε τεράστιο ρίσκο με αυτό εδώ και μας πληγώνει και μόνο να το σκεφτόμαστε. Όμως μετά τη Βενετία, μετά τους Ναπολεόντιους Πολέμους, μετά την Αμερικανική Ανεξαρτησία που αλλού να πάει; Πάει στην Αρχαία Αίγυπτο θα μας πείτε και μάλιστα τα πάει εξαιρετικά. Ενώ η επόμενη συνέχεια λογικά οδηγείτε είτε προς Άπω Ανατολή είτε προς Βίκινγκς μεριά. Μια χαρά δηλαδή! Όμως, αλήθεια, τώρα για πόσα χρόνια ακόμα θα καταφέρνει η Ubisoft να βγάζει λαγούς από το καπέλο της;\nΕδώ τα πράγματα είναι πιο απλά: οι τελευταίες συνέχειές του έχουν απογοητεύσει περισσότερο από ότι απογοήτευσε το Hobbit τους φανατικούς του Tolkien. Και ίσως η λέξη άνευρη να είναι απλά μια ευγενική επισήμανση για το που πάει η σειρά. Μάλιστα σε μια αγορά που μεγαθήρια όπως το Call of Duty τα βρίσκει σκούρα (παρόλη την επιστροφή στον Β΄ Παγκόσμιο), με πιο φρέσκες σειρές όπως το Titanfall να μαζεύουν όλο το χαρτί, το Halo (που αγαπήσαμε) δυστυχώς μοιάζει με απολίθωμα από μια άλλη πιο απλή εποχή.\nΆλλο ένα ρίσκο μεγάλο εδώ. Όμως με θάρρος εκφράζουμε το εξής: το Call of Duty δεν είναι Metal Gear Solid για να μπλέκει με σύγχρονες πολεμικές περιπέτειες. Το έκανε, δεν του βγήκε τόσο εμπορικά (και ποιοτικά να μας ρωτάς) και τώρα επέστρεψε στις ρίζες του. Στα αιματηρά πεδία μαχών του Α' και του Β' Παγκοσμίου Πολέμου. Μήπως όμως αυτό από μόνο του ήταν μια παραδοχή πώς οι μέρες του είναι μετρημένες; Στο μυαλό μας το Call of Duty θυμίζει ροκ μπάντα: κατέκτησε τον κόσμο με τα πρώτα του, έκανε κοιλιά κι επιστρέφει στις ρίζες του για να δώσει μερικά πολύ καλά (τελευταία) δείγματα ως κύκνειο άσμα.\n> Το trailer του Call of Duty: WWII θα έκανε την Δουνκέρκη του Nolan να ζηλέψει\nΜετά την τελική σκηνή του Mass Effect 3 έπεσαν χειροκροτήματα, χύθηκαν δάκρυα και γράφτηκαν διθύραμβοι. Και δίκαι να έρθουμε να πούμε κι εμείς. Απλά μετά ακολούθησε το Mass Effect Andromeda που λέρωσε το σχεδόν αλάνθαστο μητρώο του ίσως καλύτερου sci-fi παιχνιδιού που έχουν γνωρίσει τα μάτια μας. Σε τέτοιο βαθμό που νομίζουμε ότι δεν θα μπορέσει να επανέλθει ποτέ.\nOK, σου γράψαμε για το τι να περιμένεις με το νέο Metal Gear Survive. Τι καινούργια πράγματα να περιμένεις για το franchise που αγάπησες. Προσπαθήσαμε κι εμείς να είμαστε θετικοί, να μην γκρινιάξουμε, να μη δούμε το ποτήρι μισοάδειο. Αλλά αλήθεια τώρα, Metal Gear χωρίς Hideo Kojima είναι Metal Gear μισό. Χωρίς ψυχή. Θυμίζει τα Alien χωρίς σκηνοθεσία Ridley Scott, πράγμα δηλαδή που δεν γίνεται.\nΉ μάλλον για να το πούμε σωστά: γίνεται και παραγίνεται απλά το αποτέλεσμα θυμίζει άψυχο κουφάρι. To Metal Gear είναι μάλλον ήδη νεκρό, όσο κι αν δυσκολευόμαστε να το παραδεχθούμε. Απλά πρέπει κάποιος (γενναίος) να το βγάλει από την πρίζα.\nΑυτές ήταν οι δικές μας προβλέψεις κι ελπίζουμε να βγούμε λάθος. Συμπλήρωσε στα σχόλια τις αντιρρήσεις σου ή εκείνα τα video games που εσύ βλέπεις να μην την βγάζουν στο άμεσο μέλλον.


Κάθε παραγγελία που πραγματοποιείτε στο κατάστημα “Σπίθας Ηλεκτρικά” φθάνει στην πόρτα σας με εγγυημένη ασφάλεια κατά τη μεταφορά.\nΠροκειμένου να διασφαλίσουμε πως κάθε συσκευή μεταφέρεται στο χώρο σας με ταχύτητα και αξιοπιστία, πολλές από τις αποστολές μας πραγματοποιούνται με ιδιόκτητα οχήματα.\nΈτσι, παρά τον μεγάλο όγκο των παραγγελιών που δεχόμαστε καθημερινά, φροντίζουμε ώστε οι παραγγελίες της Αθήνας και πολλών ακόμη περιοχών της Αττικής, να παραδίδονται καθημερινά, από το έμπειρο προσωπικό μας, άμεσα, με ασφάλεια και χωρίς καθυστερήσεις ή φθορές!\nΣτις υπόλοιπες περιοχές, η μεταφορά των ειδών που επιλέγετε πραγματοποιείται από τις συνεργαζόμενες εταιρείες μεταφορών. Φροντίζουμε ώστε τα προϊόντα να είναι ασφαλή κατά τη μεταφορά, σύμφωνα με τις προδιαγραφές και την ειδική συσκευασία που παρέχεται από τον επίσημο κατασκευαστή/ αντιπρόσωπο. Η φύλαξη των προϊόντων γίνεται στο κατάστημά, τηρώντας κάθε κανόνα ασφάλειας και προστασίας του προϊόντος. Εάν επιθυμείτε μεταφορά είδους με μεγάλο όγκο σε όροφο άνω του ισογείου και δεν χωρά σε ασανσέρ, τότε θα πρέπει να μας ενημερώσετε κατά την παραγγελία ώστε η μεταφορά να περιλαμβάνει γερανό. Το κόστος του γερανού επιβαρύνει τον πελάτη.\nΜπορείτε να δείτε περισσότερα για τα μεταφορικά κόστη και τις περιοχές παράδοσης εδώ.\nΕάν δεν επιθυμείτε μεταφορά, μπορείτε να παραλάβετε τα είδη που επιλέξατε από το κατάστημά μας. Για την παραλαβή από το κατάστημα, πρέπει να έχει προηγηθεί ηλεκτρονική ή τηλεφωνική κράτηση και είναι απαραίτητη η προσκόμιση της ταυτότητάς σας για την απόδειξη της ταυτοπροσωπίας.


Τα κτήρια του αύριο θα παράγουν ενέργεια | Green Agenda\nΑρχική›ΕΝΕΡΓΕΙΑ›Τα κτήρια του αύριο θα παράγουν ενέργεια\nΤα κτήρια στο μέλλον θα είναι ενεργειακά αυτόνομα, καταναλώνοντας μικρές ή και μηδενικές ποσότητες ενέργειας από το δίκτυο ηλεκτρικού ρεύματος. Πρόκειται για τα κτήρια zero energy ή ακόμη και για θετικά ενεργειακά (positive energy) κτήρια, με την έννοια πως θα μπορούν να παράγουν περισσότερη ενέργεια από όση χρειάζονται. Ενέργεια που μπορεί να αποθηκεύεται, να δίνεται στους γείτονες ή σε έναν ενεργειακά αυτόνομο οικισμό ή ακόμη και στο εθνικό δίκτυο ρεύματος. Δεν πρόκειται για σχέδια επί χάρτου· στην Ευρώπη υπάρχουν ήδη αρκετές εφαρμογές. Ενα ευρωπαϊκό πρόγραμμα που συντόνισε η ομάδα κτιριακών μελετών του Καποδιστριακού Πανεπιστημίου Αθηνών, το «Zero Plus», συνέβαλε στο άνοιγμα νέων δρόμων. Και όπως δείχνει το έργο ενεργειακής αναβάθμισης και συνολικής ανακαίνισης της φοιτητικής εστίας Β’ ΦΕΠΑ στην Αθήνα, που είναι έτοιμο να ξεκινήσει, υπάρχει και συνέχεια.\nΤο πενταετές έργο «Zero Plus», που ολοκληρώνεται στα τέλη του 2020, έθεσε ως στόχο τη δημιουργία οικισμών σχεδόν μηδενικής ενεργειακής κατανάλωσης ή και θετικής ενεργειακής συνεισφοράς, με τη χρήση πρωτοπόρων τεχνολογιών. Στις καινοτομίες του προγράμματος ήταν η δημιουργία οικισμών και όχι μεμονωμένων κατοικιών. Στο πλαίσιο του προγράμματος ανεγέρθηκαν από την αρχή δύο μονοκατοικίες στο Γιορκ του Ηνωμένου Βασιλείου, δύο βίλες στην Γκραναρόλο ντελ’ Εμίλια στην Ιταλία, ένα συγκρότημα διαμερισμάτων κοινωνικής κατοικίας στον οικισμό Βορεπέ στη Γαλλία και ένα κτήριο παρουσίασης των τεχνολογιών στη Λευκωσία στην Κύπρο. Γιατί δεν υπήρξε κάποιο κτήριο στην Ελλάδα, αν και ελληνική επιστημονική ομάδα είχε τον συντονισμό του έργου; Γιατί εκτιμήθηκε πως θα υπήρχαν προβλήματα και καθυστερήσεις για την έκδοση της οικοδομικής άδειας…\nΤα κτήρια τέθηκαν σε λειτουργία, κατοικήθηκαν κι έγινε καταγραφή της ενεργειακής τους απόδοσης. Τα αποτελέσματα είναι πραγματικά εντυπωσιακά. «Είχαμε θέσει στόχο να πετύχουμε ετήσια ενεργειακή κατανάλωση μικρότερη από 20 Kwh ανά τετραγωνικό μέτρο. Ας σημειώσουμε πως στην Ελλάδα, που έχουμε πολύ παλιό κτιριακό απόθεμα, σημειώνεται κατανάλωση 80-100 ακόμη και 120 Kwh/m2 το έτος. Το “Zero Plus” πέτυχε ενεργειακή κατανάλωση στα κτίρια στην Ιταλία μόλις 2,8 Kwh/m2, στη Βρετανία 16 Kwh/m2, στην Κύπρο 14,8 Kwh/m2, ενώ στη Γαλλία το συγκρότημα κατοικιών ήταν ενεργειακά θετικό, είχε δηλαδή περίσσεια ενέργειας 2,3 Kwh/m2, πάντα σε ετήσια βάση», λέει στην εφημερίδα «Καθημερινή» η κ. Μαργαρίτα Ασημακοπούλου, αναπληρώτρια καθηγήτρια στο Φυσικό Τμήμα του ΕΚΠΑ και επικεφαλής της ομάδας κτιριακών μελετών που συντόνιζε το πρόγραμμα «Zero Plus».\nΣε υψηλά επίπεδα επιτυχίας κινήθηκε το έργο όσον αφορά και τον δεύτερο στόχο, που αφορούσε την ενεργειακή παραγωγή των κτηρίων από ανανεώσιμες πηγές. Ο στόχος είχε τεθεί στις 50 Kwh/m2/έτος. Οι βίλες στην Ιταλία έπιασαν 44,2 Kwh/m2, το συγκρότημα στη Γαλλία 49,7 Kwh/m2, λίγο κάτω από τον στόχο, τον οποίο υπερέβησαν οι κατοικίες στην Αγγλία με 52,4 Kwh/m2 και το κτίριο στην Κύπρο με 55,4 Kwh/m2.\nΤέλος, όσον αφορά τον τρίτο στόχο του έργου «Zero Plus», που δεν ήταν άλλος από την εξοικονόμηση πόρων, έτσι ώστε τα ενεργειακά θωρακισμένα κτήρια να γίνουν όσο το δυνατόν πιο φθηνά, τελικά επιτεύχθηκε σημαντική μείωση κόστους σε σχέση με ανάλογες κατασκευές, από 17% στην Κύπρο έως 24,8% στη Γαλλία και 26,7% στην Ιταλία. «Η εξοικονόμηση αυτή επιτεύχθηκε αφενός γιατί χρησιμοποιήσαμε καινοτόμους τεχνολογίες, αφετέρου γιατί ανεγέρθηκαν περισσότερες της μιας κατοικίες», σημειώνει η κ. Ασημακοπούλου.\n«Η ιδέα για την ενεργειακή αναβάθμιση ολόκληρων τετραγώνων, συνοικιών ή οικισμών και όχι απλά ξεχωριστών κτηρίων κερδίζει έδαφος σε όλη την Ευρώπη. Σε πολλές χώρες, με πρωτοβουλία των δήμων ή άλλων δημόσιων φορέων, αναπτύσσονται τέτοια προγράμματα. Πέρα από την ομοιομορφία, επιτυγχάνεται εξοικονόμηση υλικών και πόρων, ενώ μειώνεται πολύ το περιβαλλοντικό αποτύπωμα από μια συνδυασμένη παρέμβαση σε επίπεδο γειτονιάς», επισημαίνει στην «Καθημερινή» η κ. Ασημακοπούλου. Πρόκειται για σημαντικό μήνυμα για την Ελλάδα, που έχει πολλή δουλειά να κάνει, καθώς μεγάλο μέρος των κτηρίων είναι ενεργειακά σουρωτήρια. «Οι μερικές παρεμβάσεις, τα μπαλώματα σε ξεχωριστές κατοικίες αποτελούν παρελθόν», τονίζει η καθηγήτρια.\nΤα ενεργειακά αποδοτικά κτήρια δεν είναι πολυτέλεια. Προσφέρουν θερμική άνεση χειμώνα – καλοκαίρι, ανεβάζοντας την ποιότητα ζωής. Αντιμετωπίζουν την ενεργειακή φτώχεια, καθώς μειώνουν τις δαπάνες για θέρμανση – ψύξη, ανακουφίζοντας το πορτοφόλι των κατοίκων. Και βέβαια ελαχιστοποιούν τις εκπομπές αερίων του θερμοκηπίου που ευθύνονται για την κλιματική αλλαγή, αλλά και των ρύπων στις πόλεις (από καυστήρες, καμινάδες κ.λπ.)\nΤο επόμενο βήμα θα γίνει μέσω του έργου καινοτομίας «ProGETonE H2020», το οποίο συντονίζει το Πανεπιστήμιο της Μπολόνια και αφορά την ενεργειακή και αντισεισμική αναβάθμιση του κτιρίου της φοιτητικής εστίας (Β΄ ΦΕΠΑ) του ΕΚΠΑ. Εταίρος του έργου είναι το Πανεπιστήμιο Αθηνών-Τμήμα Φυσικής, με επιστημονική υπεύθυνη την κ. Ασημακοπούλου. Το «ProGETonE» αποσκοπεί στην ενεργειακή αναβάθμιση του κτηρίου, στην αντισεισμική ενίσχυσή του, στην απόδοση επιπλέον χώρων στα δωμάτια, στην αναβάθμιση της ποιότητας του αέρα, στη διαμόρφωση κοινόχρηστων χώρων και στην παραγωγή πράσινης ενέργειας μέσω ηλιακών συλλεκτών.\nΗ επιτυχία του προγράμματος, σε ένα μεγάλο κτήριο, θα αποτελέσει ένα πολύ θετικό παράδειγμα.\nTagsnZEBnZEBsZero PlusΕΚΠΑενεργειακή αναβάθμισηενεργειακή ανακαίνισηενεργειακή απόδοσηενεργειακή αυτονομίαενεργοβόρα κτήριαεξοικονόμηση ενέργειας\nOffshore Coalition for Energy and Nature: Πράσινος ...\nΚτηνωδία στην Κρήτη: Άνδρας εκτέλεσε εν ψυχρώ ...


Madata.GR - Απόστολος Τσιτσιπάς: Έτσι έφτασε στην κορυφή ο Στέφανος\nΑπόστολος Τσιτσιπάς: Έτσι έφτασε στην κορυφή ο Στέφανος\n18 Νοεμβρίου 2019, 21:09\nΟ πατέρας και προπονητής του Στέφανου Tσιτσιπά, Απόστολος μίλησε σε ραδιοφωνικό σταθμό της Θεσσαλονίκης για τα επιτεύγματα του γιου του μέχρι την κορυφή του ATP στο Λονδίνο.\nΑρχικά ανέφερε: «Αισθάνομαι περήφανος αρχικά σαν πατέρας, γιατί σαν γονείς έχουμε μεγάλη ευθύνη. Το καλύτερο για εμένα είναι ότι έχω ένα ταπεινό παιδί και μετά έρχονται οι επιτυχίες. Σαν Έλληνες είμαστε ένας σπουδαίος λαός, μπορούμε να αναπτυχθούμε και να πιστεύουμε στον εαυτό μας».\nΤι εκφράζει η Ελλάδα για τον Στέφανο και εσάς; «Δεν μπορεί να εκφράσει κάποιος με μία λέξη το τι είναι Ελλάδα, είναι μία ευλογημένη χώρα. Ο Στέφανος παίρνει πολλά από τους ανθρώπους και την ιστορία της Ελλάδας. Πρέπει να είσαι θαρραλέος και να πιστεύεις στον εαυτό σου, έλεγα στον Στέφανο πριν από τον αγώνα».\nΤα στοιχεία που χαρακτηρίζουν τον Έλληνα τενίστα: «Τον Στέφανο τον χαρακτηρίζει η πίστη στον εαυτό του, πιστεύει στην ύπαρξή του, αυτός αγνοεί τα αρνητικά και πιστεύει στον εαυτό του. Όταν έχεις πίστη σ' εσένα, μπορείς να γίνεις άριστος».\nΤι χρειάζεται για να φτάσει κάποιος στο επίπεδο του Στέφανου; «Σίγουρα έχει κάνει πολλές θυσίες, για να γίνει «Τσιτσιπάς». Όσα βλέπει ο κόσμος στην τηλεόραση έχουν από πίσω τους κόπους και θυσίες και πρέπει να αγαπάς αυτό που κάνεις, για να πας μπροστά και να αγαπάς τις θυσίες σου.\n«Φτάσε εκεί που δεν μπορείς» όπως λέει και ο Καζαντζάκης. Πολύ ωραίο μήνυμα από τον Γιάννη, ο Στέφανος ξέρει πολύ καλά τι συμβαίνει ίσως πρέπει να κάνεις τις κατάλληλες προϋποθέσεις για να φτάσει κάποιος. Ο κόσμος δεν πρέπει να κάνουν τα παιδιά τους δυστυχισμένα και να κυνηγούν τον Στέφανο, αυτό λέει και ο Στέφανος στα αδέρφια του».\nΓια τη διαπαιδαγώγηση του Στέφανου: «Ο Στέφανος διαβάζει πάρα πολύ από νεαρή ηλικία ελληνικά και ξένα βιβλία και αυτό πρέπει να κάνουν όλα τα παιδιά. Ό,τι θέλει να κάνει ας το κάνει, θέλω να τον βλέπω χαρούμενο, δεν αποφασίζω εγώ για τη ζωή του. Δεν του έχω πει ποτέ «μη», είναι τεράστιο λάθος να βάζουμε «στοπ» στα παιδιά μας».\nΓια το πού αφιερώνει τη νίκη του Στέφανου: «Θα το αφιέρωνα σε όλη την οικογένεια, πρέπει να κρατήσουμε τον θεσμό της οικογένειας σαν κόρη οφθαλμού, είναι πολύ σημαντικό πράγμα».\n2 Σοκ στο ελληνικό ποδόσφαιρο – Διαλύεται ιστορική ελληνική ομάδα – Ολοταχώς για ερασιτεχνικό\n3 Χρόνια πολλά Παναγιώτη, Παναγιώτα, Μαρία και Δέσποινα. Ευχές για γιορτή\n4 Τουρισμός: Η Ελλάδα κορυφαίος προορισμός των Βρετανών στις αναζητήσεις για διακοπές τον Αύγουστο\n5 Απρόσμενη είσοδος στο Έλα στη θέση μου – Η γυναίκα που αναστατώνει τον Γιάννη Τσιμιτσέλη


Thes - Πως θα καθαρίσετε τα άλατα στο ντους μόνο με φυσικά καθαριστικά\nTags: ΜΠΑΝΙΟ | ΦΥΣΙΚΟ ΚΑΘΑΡΙΣΤΙΚΟ\nΠολλοί και διαφορετικοί τρόποι υπάρχουν για να αφαιρέσετε τα άλατα από του ντους σας χωρίς να χρειαστεί να χρησιμοποιήσετε χημικά καθαριστικά, αλλά μόνο φυσικά τα οποία θα φτιάξετε με υλικά που υπάρχουν σε κάθε σπίτι.\nΗ αλήθεια είναι ότι τα βιομηχανικά προϊόντα που χρησιμοποιούμε για τον καθαρισμό του μπάνιου είναι πραγματικά αποτελεσματικά, όμως πολλά περιέχουν τοξικές ουσίες που, εκτός από τη ρύπανση του περιβάλλοντος, μπορεί να προκαλέσουν αλλεργίες.\nΠολλά συμβατικά καθαριστικά σας βοηθούν να καθαρίσετε το ντους για να αποτρέψετε την εξάπλωση μικροβίων. Ωστόσο, μερικές φορές δεν αρκούν για να αφαιρέσουν εκείνα τα σκληρά άλατα που λεκιάζουν τα πλακάκια και τα τζάμια.\nΥπάρχουν λύσεις όμως, όπως θα δούμε στη συνέχεια, ώστε να μη σας απασχολεί πλέον το λερωμένο ντους σας.


Ελένη Τσολάκη: Άλλαξε τα μαλλιά της και ο Λιάγκας με μια λέξη την άφησε «κάγκελο»! - News - Youweekly\nΗ Ελένη Τσολάκη άλλαξε τα στιλ των μαλλιών της και ο Γιώργος Λιάγκας με μια μόνο λέξη του την άφησε «κάγκελο», αφού ήρθε από το... πουθενά.\nΣυγκεκριμένα, η παρουσιάστρια πήρε την απόφαση να κάνει μια αλλαγή στην εμφάνιση της και έτσι έκοψε αφέλειες, ακολουθώντας τις τάσεις της μόδας.\nΣήμερα, στην εκπομπή ρώτησε τους συνεργάτες της αν τους αρέσουν και ο Γιώργος Λιάγκας με το χιούμορ που έχει θέλησε να την... πειράξει. Ελένη Τσολάκη: «Έβαλα μαύρα για το block του Ουγγαρέζου!» Απίθανες ατάκες on air!\nΗ Ελένη, ρώτησε τον Γιώργο Λιάγκα αν του αρέσουν και εκείνος απάντησε... «όχι».\nΜια ανάρτηση μετά την ανακοίνωση πως γυρνάει το πρόγραμμα «Αγρότης μόνος ψάχνει», έκανε η Ελένη Τσολάκη, στα social media.\nH παρουσιάστρια θα έχει την σκυτάλη της παρουσίασης και είναι πολύ χαρούμενη για το γεγονός αυτό.\nΣτον προσωπικό της λογαριασμό στο Instagram μοιράστηκε με τους διαδικτυακούς της φίλους, το απολαυστικό trailer που έχει βγει στον αέρα εδώ και λίγες ώρες.\nΜάλιστα, σχολίασε πως ανυπομονεί!\nΑγρότης Μόνος Ψάχνει: Δείτε το απολαυστικό trailer με τα πρώτα πλάνα! (Βίντεο)\nΔείτε το απολαυστικό trailer με τα πρώτα πλάνα για το «Αγρότης Μόνος Ψάχνει», που έρχεται στον ΣΚΑΪ.\nΕπιστρέφει μέσα από την τηλεόραση του ΣΚΑΪ, το δημοφιλές ριάλιτι «Αγρότης Μόνος Ψάχνει», με παρουσιάστρια την Ελένη Τσολάκη.\nΤο ριάλιτι το είχαμε γνωρίσει παλαιότερα μέσω της προβολής του από τον Alpha, με παρουσιάστρια τότε τη Σίσσυ Χρηστίδου.\nΟι δηλώσεις συμμετοχής για την εκπομπή που θα ενταχθεί στο πρόγραμμα του ΣΚΑΪ στο β’ μισό της τηλεοπτικής σεζόν 2019/2020, έχουν ξεκινήσει.\nΔείτε το casting call στο παρακάτω βίντεο:


Συκαμινιά-Σκαμνιά (Λέσβος) Ξενοδοχεία, Συκαμινιά-Σκαμνιά (Λέσβος) Ενοικιαζόμενα δωμάτια, καταλύματα, διαμονή\nΑρχική » Κατάλογος » Νησιά » Βορειοανατολικό Αιγαίο » Λέσβος » Συκαμινιά-Σκαμνιά (Λέσβος)\nΞενοδοχεία - Ενοικιαζόμενα δωμάτια Συκαμινιά-Σκαμνιά (Λέσβος)\nOn-line κρατήσεις ξενοδοχείων, διαμερισμάτων και ενοικιαζόμενων δωματίων σε Συκαμινιά-Σκαμνιά (Λέσβος)\nΑναζητήστε ξενοδοχεία, ενοικιαζόμενα δωμάτια, studios και διαμερίσματα με δυνατότητα on-line κράτησης σε Συκαμινιά-Σκαμνιά (Λέσβος):\nΗ Συκαμινιά ή Σκαμνιά στη Λέσβο είναι η πατρίδα του Στρατή Μυριβήλη, χτισμένη στη πλαγιά του πιο ψηλού βουνού της Λέσβου. Περιτριγυρίζεται από ελαιώνες και δροσερές ρεματιές που αγναντεύουν το πέλαγος.\nΓια κολύμπι θα κατεβείτε στη Σκάλα Σκαμιάς που απέχει 3 χλμ από το χωριό. Μικρή γραφική παραλία με όμορφες ακτές. Λίγο πιο μακριά από τη Σκάλα βρίσκεται η παραλία Αμμουδέλι που είναι για γυμνιστές. Στην παραλία Κάγια με χαλίκι και άμμο θα πάτε με δικό σας μέσο ή με τα πόδια. Τέλος, κάντε μια εξόρμηση στα χωριά Λεπέτυμνος και Άργενος που είναι κυριολεκτικά πνιγμένα από ατελείωτα δάση και ελιές.\nΒρείτε ξενοδοχεία, διαμερίσματα και ενοικιαζόμενα δωμάτια σε Συκαμινιά-Σκαμνιά (Λέσβος):\nΔείτε φωτογραφίες, χάρτη και λοιπές πληροφορίες για Συκαμινιά-Σκαμνιά (Λέσβος):


Δωρεάν Ασύρματο Internet – Δημόσια Κεντρική Βιβλιοθήκη Βέροιας\nBrowse: Αρχική > Δωρεάν Ασύρματο Internet\nΗ βιβλιοθήκη προσφέρει σε όλους τους χώρους της δωρεάν ασύρματο δίκτυο. Στο δίκτυο αυτό μπορούν να συνδεθούν χρήστες δια μέσου των φορητών υπολογιστών ή συσκευών. Η πρόσβαση στο διαδίκτυο γίνεται μέσα από το σχολικό δίκτυο. Έτσι λοιπόν υπάρχουν φίλτρα περιεχομένου που αφορούν μη επιτρεπτές και παράνομες δραστηριότητες.\nΓια περισσότερες πληροφορίες για το πως μπορείτε να συνδεθείτε και σε ποιο δίκτυο απευθυνθείτε στο προσωπικό του εκάστοτε ορόφου.


Roni the Great - GreenBlueSavours\nΗ καλλιέργεια του φαρμακευτικού φυτού της αρώνιας είναι για εμάς οικογενειακή υπόθεση. Ξεκινήσαμε τη δραστηριότητα αυτή, αφού πρώτα πειστήκαμε, ξεκινώντας από τον πατέρα μου, γιατρό παθολόγο-διαβητολόγo, για τις μοναδικές φαρμακευτικές ιδιότητές της, αλλά και για τις προοπτικές εμπορίας των προϊόντων της στην Ελλάδα, μιας και τα παραδείγματα επιτυχημένης κυκλοφορίας τους σε Ευρώπη και Αμερική είναι πολλά. Έτσι, επενδύσαμε σημαντικά σε πρωτογενές επίπεδο, ξεκινώντας τη βιολογική καλλιέργεια σε ενιαία ιδιόκτητη έκταση 30 στρεμμάτων στο Νομό Πέλλας και συγκεκριμένα στο Δήμο Μεγ. Αλεξάνδρου και θωρακίζοντας την με ιδιόκτητη παροχή νερού και καινοτόμα συστήματα ποτίσματος, σύγχρονα μηχανήματα καλλιέργειας και τέλος πολλή προσωπική χειρωνακτική εργασία που απαιτείται στη βιολογική καλλιέργεια. Χρειάζεται επίσης να αναφερθεί και η επιστημονική υποστήριξη που έχουμε σε όλη τη καλλιεργητική πρακτική, από τον Δρα Ιωάννη Σπανού, τακτικό ερευνητή στο ινστιτούτο Δασικών Ερευνών, του Ελληνικού Γεωργικού Οργανισμού ‘ΔΗΜΗΤΡΑ’ στη Θεσσαλονίκη. Το αποτέλεσμα είναι να συγκομίζουμε τους πολύτιμους καρπούς της αρώνιας εξαιρετικής ποιότητας σε εμφάνιση και γεύση.\nΜΕΤΑΠΟΙΗΣΗ – ΕΜΠΟΡΙΑ\nΗ αρώνια, οι ιδιότητές της και ο τόπος καλλιέργειάς της αποτέλεσαν έμπνευση για τη δημιουργία μιας σειράς προϊόντων με βασική πρώτη ύλη τον φρέσκο καρπό της. Έτσι, ξεκινήσαμε συνεργασία με ελληνική μονάδα μεταποίησης φρούτων, που λειτουργεί με βάση την τήρηση της ευρωπαϊκής νομοθεσίας για την παραγωγή και ασφάλεια των τροφίμων και διαθέτουμε τα παρακάτω έτοιμα προς κατανάλωση προϊόντα κάτω από την ευρωπαϊκά κατοχυρωμένη ονομασία Roni The Great.\n3 Φρουτοποτά Αρώνιας\nARONIA NATURAL BOOST – Φυσικό φρουτοποτό με 35% βιολογικό χυμό αρώνιας , 38% χυμό εσπεριδοειδών (πορτοκάλι και λεμόνι) , 7% μέλι , 1% πιπερόριζα (ginger) και 19% αφέψημα ελληνικών βοτάνων (τσάι του βουνού, φασκόμηλο και λουίζα).\nARONIA NATURAL GLOW – Φυσικό φρουτοποτό με 55% βιολογικό χυμό αρώνιας, 25% φυσικό χυμό κερασιού, 18% αφέψημα μέντας, 1% κουρκουμίνη και 1% αφέψημα μαύρου πιπεριού.\nARONIA NATURAL SPARK (BIO certified) – Φυσικό βιολογικό φρουτοποτό με 95% βιολογικό χυμό αρώνιας, 4% αφέψημα φλαμούρι και 1% κανέλα Κεϋλάνης.\nARONIA NATURAL BOOST\nβιολογικός χυμός αρώνιας\t35%\nχυμός εσπεριδοειδών (πορτοκάλι και λεμόνι)\t38%\nαφέψημα ελληνικών βοτάνων (τσάι του βουνού, φασκόμηλο και λουίζα)\t19%\nπιπερόριζα (ginger)\t1%\nARONIA NATURAL GLOW\nβιολογικός χυμός αρώνιας\t55%\nφυσικός χυμός κερασιού\t25%\nαφέψημα μέντας\t18%\nαφέψημα μαύρου πιπεριού\t1%\nARONIA NATURAL SPARK (BIO CERTIFIED)\nβιολογικός χυμός αρώνιας 95%\nαφέψημα φλαμουριού\t4%\nκανέλα Κεϋλάνης\t1%\nΤο Natural Boost είναι ένα φυσικό προϊόν που δίνει φυσική ενέργεια, boost-άρει τον οργανισμό με τη βοήθεια μόνο των συστατικών του, χωρίς την προσθήκη βιταμινών, συντηρητικών ή άλλων ενισχυτικών γεύσης. Δεν πρέπει να συγχέεται με άλλα προϊόντα που αναφέρονται ως ενεργειακά ποτά, επειδή δεν περιέχει καφεΐνη, ταυρίνη ή άλλα διεγερτικά. Είναι απολύτως ασφαλές για κατανάλωση από παιδιά ή έγκυες ή ευάλωτες ομάδες.\nΤο Natural Glow περιέχει έναν ισορροπημένο συνδυασμό χυμού από 2 ισχυρά αντιοξειδωτικά φρούτα, την αρώνια και το κεράσι. Ο χυμός ενισχύεται από την κουρκουμίνη, τη δραστική φυσική ουσία του κουρκουμά, που είναι ένα εξαιρετικό αντιφλεγμονώδες και αντιοξειδωτικό συστατικό. Επίσης, προσθέτουμε μαύρο πιπέρι που βοηθά την κουρκουμίνη να απορροφηθεί από τον ανθρώπινο οργανισμό. Τέλος, προσθέτουμε αφέψημα μέντας για να δώσουμε έναν αναζωογονητικό και σαγηνευτικό χαρακτήρα.\nΤο Natural Spark είναι το πιστοποιημένο βιολογικό προϊόν με το πιο ενισχυμένο ποσοστό χυμού αρώνιας, αυτό του 95%. Προσθέτουμε όμως και μια μικρή ποσότητα από αφέψημα φλαμουριού και κανέλας για να διεγείρουμε συνολικά τις αισθήσεις και το πνεύμα!\n2 Αλείμματα Αρώνιας\nARONIA SPREAD ORANGE – Άλειμμα αρώνιας με ακτινίδιο και πορτοκάλι (77% φρούτα) και μελισσόχορτο.\nARONIA SPREAD GOJI-BERRY – Άλειμμα αρώνιας, με ακτινίδιο και γκοτζι μπέρυ (77% φρούτα) και φασκόμηλο.\nARONIA SPREAD ORANGE\nκαστανή ζάχαρη\t20%\nARONIA SPREAD GOJI-BERRY\nγκότζι μπέρι\t22%\nΌσον αφορά στα spread είναι προϊόντα, που λόγω της σύστασης τους σε φρούτα, βότανα, ελάχιστο αλάτι αλλά και της υφής τους, μπορούν να χρησιμοποιηθούν ευρύτερα στη μαγειρική, πέραν της επάλειψης σε ψωμί, κέϊκ και κρουασάν. Δηλαδή, να ενισχύσουν σάλτσες για γλυκόξινες συνταγές, να συνοδεύσουν τυριά και αλλαντικά, να προστεθούν σε γιαούρτι και παγωτό ή να προστεθούν ως συστατικό σε μπάρες δημητριακών κ.α. Γενικότερα πέραν της ενίσχυσης του οργανισμού με καλή ενέργεια μπορούν να βοηθήσουν και στην καλή λειτουργία του εντέρου και του πεπτικού.\nΜΑΘΕΤΕ ΓΙΑ ΤΗΝ ΑΡΩΝΙΑ\nΗ αρώνια η μελανόκαρπη είναι ένα πολύτιμο φαρμακευτικό φυτό, οι καρποί του οποίου ανήκουν στην οικογένεια των μούρων και έχουν: Τις ισχυρότερες αντιοξειδωτκές, αντιμικροβιακές και αντιικές ιδιότητες, σύμφωνα με τη διεθνή βιβλιογραφία, από άλλους καρπούς. Συγκεκριμένα, έχουν μια πολύ υψηλή τιμή ORAC (Ogygen Radical Absorbance Capacity – ένα μέτρο της αντιοξειδωτικής δύναμης για εξουδετέρωση των ελεύθερων ριζών) – σχεδόν 80 μονάδες, το υψηλότερο μεταξύ των φρούτων. Αυτό είναι σημαντικό, γιατί τα αντιοξειδωτικά προστατεύουν τα κύτταρα του σώματος από τις επιζήμιες επιδράσεις της οξείδωσης. Πιο χαρακτηριστικά, στις Ηνωμένες Πολιτείες, η αρώνια δοκιμάστηκε από το Υπουργείο Γεωργίας το Νοέμβριο του 2007. Δημιουργήθηκε μια δημόσια σύγκριση που έδειξε ότι συγκρινόμενο με 276 άλλα τρόφιμα, που βρίσκονται στις ΗΠΑ, η αρώνια κατατάσσεται ως Νο1 αντιοξειδωτικό! Γενικά, οι καρποί της αρώνιας περιέχουν πολυφαινόλες, ανθοκυανίνες, βιοοφλαβονοειδή, καροτενοειδή, σεροτονίνες, κατεχίνες, τανίνες, πηκτίνη, συμπλεγμα βιταμινών B 1 έως 9, C, A, E, K, P, ιχνοστοιχεία, σίδηρο, μαγνήσιο, φολικό οξύ, ασβέστιο και κάλιο.\nΈτσι, τα οφέλη των καρπών της αρώνιας συνοψίζονται ως εξής::\nτις καρδιαγγειακές παθήσεις\nτις παθήσεις του ουροποιογεννητικού και πεπτικού συστήματος (ουροδόχος κύστη, προστάτης, στομάχι, λεπτό και παχύ έντερο)\nΔικαίως λοιπόν η αρώνια αναφέρεται διεθνώς ως\nnature’s healer and protector – ο καρπός της φυσικής θεραπείας και προστασίας\nΗ ΕΜΠΝΕΥΣΗ – Η ΙΔΕΑ – Ο ΣΤΟΧΟΣ – Roni The Great – Conquer your own world!\nΗ πηγή της έμπνευσης πίσω από το όνομα και το μότο των προϊόντων είναι\n1. Ο Μ.Αλέξανδρος, ο οποίος με τη ζωή και τη δράση του έμεινε γνωστός στην ιστορία ως Μέγας στρατηλάτης που ξεκίνησε από την αρχαία Πέλλα και κατάφερε να κατακτήσει τον τότε γνωστό κόσμο.\n2. Η αρώνια από την προηγούμενη ανάλυση προκύπτει ότι δικαίως μπορεί να θεωρηθεί ως the great antioxidant\n3. O τόπος καταγωγής και η καλλιέργειά της αρώνιας γίνεται στο Νομό Πέλλας και πιο συγκεκριμένα στο Δήμο Μ. Αλεξάνδρου\nΈτσι και εμείς, με μια πιο φρέσκια αλλά και συνάμα δυναμική θεώρηση της επιχειρηματικής δραστηριοποίησής μας, δώσαμε στα προϊόντα την ονομασία Roni The Great. Θέλαμε με τον τρόπο αυτό, να ενθαρρύνουμε όλους εσάς να γευτείτε τα προϊόντα μας, να νιώσετε, να πάρετε ενέργεια και να εμπνευστείτε προκειμένου να νικήσετε τους προσωπικούς σας στόχους, μικρούς ή μεγάλους και εν τέλει να κατακτήστε το δικό σας κόσμο, δηλαδή να ξεπεράσετε ουσιαστικά πρώτα τον ευατό σας και να αποδείξετε ότι είστε καλύτεροι των προσδοκιών σας.


Windows 10 Αναβάθμιση: Συζήτηση, προβλήματα, και λύσεις (;) - Σελίδα 1171 - ADSLgr.com Community Forum\nΣελ. 1171 από 1181 Πρώτη ... 115111611166116911701171117211731176 ... Τελευταία\nΕμφάνιση 17.551-17.565 από 17704\n20-06-21, 15:41 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17551\nΑπ ότι διαβάζω λένε ότι είναι κατά 11-15% γρηγορότερα από τα 10.\n20-06-21, 15:47 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17552\nsize 917 KB (939.280 bytes)\ndisk size 920 KB (942.080 bytes)\nsize 847 KB (867.988 bytes)\ndisk size 848 KB (868.352 bytes)\n20-06-21, 15:57 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17553\nΠαλι διαφορετικα ειναι τα δικα μου, και σε sums και σε μεγεθος, αλλα ειναι απο εγκατασταση 7.\n20-06-21, 16:00 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17554\nμήπως με τα 10 τις αναβάθμισαν ελαφρά; οπότε σε καθαρή εγκατάσταση βγάζει τα παραπάνω στοιχεία; δες στα details τι λέει στην έκδοση του αρχείου\nΤελευταία επεξεργασία από το μέλος shocked : 20-06-21 στις 16:12.\n20-06-21, 16:21 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17555\nΔεν ξερω, αλλα λογικα ναι. Εμενα με απασχολει το οτι δεν ειναι ιδια (= τα αρχεια) με αυτα που δινει το wine project (ο λογος αναφερεται στο θεμα του kodi στο λινουξ) και πλεον ψαχνω αξιοπιστη πηγη να τις βρω. Μαλλον θα τις παρω απο το iso αν τις εχει σε εμφανες σημειο.\nΔεν την εχει στο iso σαν σκετο αρχειο, λογικα θα εινια μεσα στο wim. Η μονη γραμματοσειρα που υπαρχει μεσα εκει ειναι η segoeui.\nΤελευταία επεξεργασία από το μέλος jim_p : 20-06-21 στις 16:35.\n21-06-21, 03:42 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17556\nΠαλεύοντας με τα demo...\n21-06-21, 10:22 Απάντηση: Windows 10 Αναβάθμιση: Συζήτηση, προβλήματα, και λύσεις (;) #17557\n21-06-21, 10:43 Re: Windows 10 Αναβάθμιση: Συζήτηση, προβλήματα, και λύσεις (;) #17558\nΠοτέ δεν μου άρεσαν τα upgrade. Ίσως το σκεφτώ για clean install όταν με το καλό κυκλοφορήσει και όταν περιμένουμε κανα 2μηνο να λύσουν προβλήματα.\n21-06-21, 11:59 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17559\nΑν θεωρήσουμε ότι πρόκειται για πραγματική rolling release θα πρέπει να κάνει την αναβάθμιση ανώδυνα και ειρηνικά.\n21-06-21, 16:03 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17560\n21-06-21, 16:15 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17561\nEίχα πρόβλημα πριν χρόνια https://www.adslgr.com/forum/threads...B1%CF%83%CE%B7\nκαι δεν το'λυσα ποτέ, μόνο με νέα εγκατάσταση, που'ναι ακριβώς η ίδια έκτοτε. Μερικές φορές είναι corrupted κάτι στο σύστημα και απλά δεν φτιάχνει μάλλον.\n21-06-21, 16:30 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17562\nΓια αυτό, όσον αφορά τα Windows, θα περάσω τα 11άρια όταν γίνουν διαθέσιμα.\n21-06-21, 17:42 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17563\nΘα στο έβγαζε στα μη συμβατά apps λογικά αν έφταιγε το AV. Κάτι άλλο παίζει\n21-06-21, 17:54 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17564\nΕιχα το ιδιο θεμα στο htpc, αυτο που εφταιγε σε μενα ηταν η καρτα ηχου asus xonar. Επρεπε να αφαιρεσω drivers και να βγαλω τη καρτα απο το συστημα για να προχωρησει η εγκατασταση. Αφου εγινε η εγκατασταση ξανα εβαλα τη καρτα και τους ιδιους drivers και απο τοτε δεν ξανα εχει παρουσιαστει το προβλημα.\n21-06-21, 19:45 Απάντηση: Re: Windows 10 Αναβάθμιση: Συζήτηση, προβλήματα, και λύσεις (;) #17565


Forzajuve.gr: Μαρκίσιο: Η Μπάγερν είναι μια τρομερή ομάδα αλλά το ίδιο είμαστε κι εμείς\nΜαρκίσιο: Η Μπάγερν είναι μια τρομερή ομάδα αλλά το ίδιο είμαστε κι εμείς\nΟ Κλαούντιο Μαρκίσιο υποκλίθηκε στον Τζανλουίτζι Μπουφόν και αποθέωσε τον Πάουλο Ντιμπάλα, κάνοντας ένα σχόλιο και για την ρεβάνς με την Μπάγερν στο Μόναχο.\nΟ «Principino» μίλησε στο Sky Italia και αναφέρθηκε στο ρεκόρ που είναι πολύ κοντά να σπάσει ο Μπουφόν, στο πώς έχει εξελιχθεί κατά τη διάρκεια της σεζόν ο Ντιμπάλα, στη δύσκολη ρεβάνς με την Μπάγερν αλλά και στη μάχη του πρωταθλήματος με τη Νάπολι.\nΑναλυτικά όσα είπε ο Μαρκίσιο.\nΓια τον Μπουφόν: «Είναι πολύ σημαντικός όχι μόνο στο γήπεδο αλλά και στα αποδυτήρια. Ως ποδοσφαιριστής, ως αρχηγός, ως προσωπικότητα. Αυτό το ρεκόρ έρχεται πανάξια για έναν άνθρωπο, ο οποίος αποδεικνύει καθημερινά με τον επαγγελματισμό του και τη διάθεση του για δουλειά, την θέληση του να βελτιώνεται συνεχώς».\nΓια το ματς της Τετάρτης στο Μόναχο: «Η Μπάγερν είναι μια τρομερή ομάδα αλλά είμαστε κι εμείς, με όσα έχουμε πετύχει αυτά τα χρόνια αλλά και με τον τρόπο με τον οποίο επιστρέψαμε φέτος μετά το πολύ κακό ξεκίνημα. Θα έχουμε απέναντι μας μια ομάδα, η οποία μπορεί ανά πάσα στιγμή, με τους ποδοσφαιριστές που διαθέτει, να βρει την λύση. Εχουμε, όμως, την αυτοπεποίθηση και τις δυνατότητες για να πάμε στη Γερμανία χωρίς φόβο. Είναι ένα μεγάλο ματς ανάμεσα σε δύο ομάδες που έχουν τους δύο καλύτερους τερματοφύλακες του κόσμου και μεγάλους ποδοσφαιριστές σε οποιαδήποτε γραμμή του γηπέδου. Η Γιουβέντους και η Μπάγερν είναι δύο ομάδες που θέλουν να κατακτήσουν όλους τους εγχώριους τίτλους αλλά και το Champions League. Ξέρουμε ότι δεν θα είναι εύκολο, όχι μόνο λόγω της δυναμικότητας της Μπάγερν αλλά κι επειδή έχουν υπέρ τους το σκορ του πρώτου αγώνα».\nΓια το πρωτάθλημα: «Υπάρχουν ακόμη αρκετές αγωνιστικές, δεν έχει κριθεί τίποτα. Εχουμε δύο δύσκολα εκτός έδρας ματς με Μίλαν και Φιορεντίνα, πέρα φυσικά από το ντέρμπι με την Τορίνο. Τίποτα δεν έχει κριθεί ακόμη επομένως και δεν θα κριθεί ακόμη κι αν η Νάπολι κάνει κάποιο στραβοπάτημα».\nΓια τον Ντιμπάλα: «Ο Πάουλο άρχισε την σεζόν σκοράροντας στο Σούπερ Καπ αλλά μετά είχε δυσκολίες, χρειαζόταν χρόνος για να προσαρμοστεί στα νέα δεδομένα. Ηταν και μια περίοδος που η ομάδα δεν πήγαινε καλά και αυτό δυσκόλευε κι άλλο τα πράγματα. Επαιζε λίγο και πολλοί, όπως θυμάστε, ρωτούσαν αν είναι ποδοσφαιριστής για το επίπεδο της Γιουβέντους. Σιγά-σιγά, όμως, με την δουλειά και την σοβαρότητα, προσαρμόστηκε, η ομάδα άρχισε να λειτουργεί καλύτερα και τώρα κάνει σπουδαία πράγματα. Προσωπικά δεν με εκπλήσσει αυτή η εξέλιξη».\nΔημοσίευση 12:24 μ.μ.


Οι Σέλτικς έκαναν... παρέλαση στο Μαϊάμι [vids] - Μπάσκετ - Στοίχημα | To Stoixima.gr\nΠαρασκευή, 20 Μαΐου 2022 - 06:13\nΗ Βοστώνη ήταν «αγριεμένη» στο δεύτερο τελικό της Ανατολής, είχε 20/40 τρίποντα και διέλυσε 127-102 τους Χιτ στην έδρα τους. Η σειρά «μετακομίζει» στο TD Garden για το Game 3 και το Game 4, αντίστοιχα.\nΑυτή τη φορά το Μαϊάμι δεν ήταν ικανό να αποτρέψει αυτό που θα συνέβαινε. Διότι δεν γίνονταν για δεύτερη φορά οι Σέλτικς να πάρουν το πάνω χέρι στο ματς και να το χάσουν, όπως έγινε στο Game 1 της σειράς των τελικών στην Ανατολή. Η Βοστώνη έκανε ένα εξαιρετικό πρώτο ημίχρονο, σκόραρε από 35 πόντους στις δύο πρώτες περιόδους και με σκορ ημιχρόνου 70-45 δεν γίνονταν να μην ισοφαρίσει τη σειρά. Πλέον, οι δύο ομάδες «μετακομίζουν» στην πολιτείας της Μασαχουσέτης για το Game 3 και το Game 4, με το πρώτο από τα δύο να διεξάγεται ξημερώματα Κυριακής.\nDowntown Jaylen Brown ????\nΗ τριάδα των Τέιτουμ, Μπράουν και Σμαρτ (σ.σ.: επέστρεψε όπως είχαμε αναφέρει λίγο μετά τα μεσάνυχτα) έκανε… όργια. Σημείωσαν τους 75 από τους 127 πόντους των «Κελτών». Αν βάλουμε στην παρέα αυτήν και τον Γουίλιαμς που σημείωσε άλλους 19, τότε η Βοστώνη πήρε από ένα καρέ παικτών 94 πόντους. Έτσι δεν υπήρχε περίπτωση να μην φτάσει στη νίκη σε αυτό το ματς.\nΕπιπλέον, τα τρίποντα ήταν καταλυτικός παράγοντας για την… παρέλασε που έκανε στο Μαϊάμι η ομάδα του Ουντόκα. Οι Σέλτικς είχαν 20/40 και ποσοστό 50%, έχοντας κατά σειρά 4/6 ο Τέιτουμ, 4/7 ο Μπράουν, 2/2 ο Γουίλιαμς και 5/12 ο Σμαρτ. Ειδικότερα οι τέσσερις είχαν μαζί 15/27! Ο δε Σμαρτ που επέστρεψε ήταν συγκλονιστικός. Εκτός από τους 24 πόντους, είχε ακόμα 12 ασίστ και 9 ριμπάουντ. Για ένα έχασε το triple-double σε τελικό ΝΒΑ!\nMarcus Smart from behind the backboard ????#NBAConferenceFinals presented by Google Pixel on ESPN pic.twitter.com/ov9DU1WgUf\nΤο Μαϊάμι ξέμεινε από ιδέες\nΣτην άλλη πλευρά τους οι Χιτ έδειξαν να μην έχουν δυνάμεις, να μην έχουν καθαρό μυαλό για να κάνουν ένα παιχνίδι ανάλογο με εκείνο πριν από 48 ώρες. Ο Μπάτλερ σημείωσε 29 πόντους. Δεν γίνεται να βάζει σε κάθε τελικό 40άρες! Επιπλέον, αυτή τη φορά δεν είχε σημαντική βοήθεια από άλλους συμπαίκτες του.\nΟ Αντεμπάγιο μόλις 6 πόντους και ο Χίρο 11 (0/3 τρίποντα). Οι 14 που πέτυχε ο Βίνσεντ ήρθαν αργά, όταν ουσιαστικά είχε τελειώσει το ματς και είχε ξεκαθαρίσει πώς η Βοστώνη θα κάνει με άνεση το 1-1 στη σειρά των τελικών της Ανατολής. Σε μια τόσο απαιτητική σειρά, η απουσία του Λάουρι είναι κομβική και αυτό ήδη φαίνεται. Πάντως, οι τελικοί στην ανατολική περιφέρεια έχουν πολύ δρόμο ακόμα και το 1-1 σημαίνει μόνο ένα πράγματα. Πώς οι Σέλτικς πήραν το πλεονέκτημα της έδρας στα χέρια τους…\nTyler Herro knocks down the and-1 jumper ????#NBAConferenceFinals presented by Google Pixel on ESPN pic.twitter.com/2zQoq8w3Bc\nNBA Play Off Τελικοί Ανατολής Game 2 Μαϊάμι Χιτ Μπόστον Σέλτικς


Οικοσελίδα > Ψυχαγωγία > Gossip > Γνωστός ηθοποιός αρνείται να γνωρίσει τη νεογέννητη κόρη του\nΓνωστός κωμικός ηθοποιός του Hollywood αρνείται να γνωρίσει την κόρη του που γεννήθηκε τον περασμένο μήνα. Ο λόγος γίνεται για τον Owen Wilson ο οποίος ανακοίνωσε στο δικαστήριο πως δεν επιθυμεί την επιμέλεια της κόρης του.\nO Owen έβγαινε με τη Varunie Vongsvirates και σύμφωνα με πληροφορίες ο ηθοποιός της ζήτησε να χωρίσουν ενώ εκείνη ήταν ήδη έγκυος. Μάλιστα παρόλο που το τεστ πατρότητας βγήκε θετικό, ο Owen επιμένει να μη θέλει να αντικρίσει τη νεογέννητη Lyla.\nΟ γνωστός ηθοποιός έχει ακόμα δυο παιδιά και έχει μιλήσει στο παρελθόν για το πόσο όμορφη είναι η σχέση του μαζί τους.


“Καρότο και μαστίγιο” για Μεσολόγγι και Αγρίνιο η αναδιάταξη του ακαδημαϊκού χάρτη! | AgrinioSite\n“Καρότο και μαστίγιο” για Μεσολόγγι και Αγρίνιο η αναδιάταξη του ακαδημαϊκού χάρτη!\n15 Μαρτίου, 2019 366 No comment\n“Καρότο και μαστίγιο” για Μεσολόγγι και Αγρίνιο η αναδιάταξη του ακαδημαϊκού χάρτη! “Ιδρύεται Γεωπονική σχολή καταργούνται ή μεταφέρονται στην Πάτρα τα υφιστάμενα τμήματα” λέει ο βουλευτής του ΣΥΡΙΖΑ Α. Ριζούλης\nΠαράλληλα δημιουργείται και Γεωπονική Σχολή με τρία τμήματα στο Αγρίνιο και άλλα τρία στο Μεσολόγγι καθώς και τμήμα στην Αμαλιάδα. Επίσης φαίνεται πως βρέθηκε η «χρυσή τομή» για τα τμήματα Μηχανικών του ΤΕΙ τα οποία θα ενταχθούν στο ΑΕΙ Πελοποννήσου αλλά θα έχουν την έδρα τους στην Πάτρα.\nΕπίσης το Τμήμα των Διαχείρισης Περιβάλλοντος Φυσικών Πόρων του Αγρινίου μεταφέρεται στην Μηχανολογική Σχολή των Πατρών και παίρνει κατά πάσα πιθανότητα την ειδικότητα των Μηχανολόγων Περιβάλλοντος.\nΤις αποκαλύψεις για το σχέδιο του Υπουργείου Παιδείας έκανε ο βουλευτής Αχαΐας του ΣΥΡΙΖΑ, Ανδρέας Ριζούλης, μιλώντας σήμερα το πρωί «Στο Κόκκινο Πάτρας 107,7».\nΦιλικός αγώνας παλαιμάχων ΑΕΚ Αγίου Κωνσταντίνου -Όμηρος Νεοχωρίου\nΟμιλία στο 5ο Γυμνάσιο Αγρινίου από το Σύλλογο ΑΜΕΑ Π.Ε.Αιτ/νιας Απόστολος Λουκάς.\nΝοσοκομείο «Άγιος Ανδρέας»: 17 τα συνολικά κρούσματα στο προσωπικό\nΔυτική Ελλάδα: Επεισοδιακός έλεγχος από εφοριακούς σε κατάστημα


Μηταράκης: Προχωρήσαμε σε αποσυμφόρηση και των νησιών, και της ενδοχώρας και της Αθήνας - ΗΛΕΚΤΡΑ Ραδιοτηλεοπτικός Σταθμός\nΟ κ. Μηταράκης, ανέλυσε και τη διεθνή στρατηγική που αναπτύσσει η χώρα μας. Σήμερα, τόνισε ο κ. Μηταράκης, ‘’η Ελλάδα, μέσα σε αυτά τα χρόνια, κατάφερε να επιστρέψει στα ευρωπαϊκά fora ως ισχυρός συνομιλητής”, και πρόσθεσε πως “βρίσκεται στην πρώτη γραμμή της διαπραγμάτευσης για το νέο Σύμφωνο και αποτελεί ταυτόχρονα, κινητήριο μοχλό για σημαντικές ευρωπαϊκές πρωτοβουλίες. Την προηγούμενη εβδομάδα, στο Βίλνιους, σε διάσκεψη με συν προεδρία της Ελλάδος, 16 κ-μ υπογράψαμε Κοινή Δήλωση για την ανάγκη ενίσχυσης της προστασίας των εξωτερικών συνόρων της Ε.Ε. Η Ελλάδα έχει σφυρηλατήσει δύο ισχυρές συμμαχίες: το μέτωπο των 5 Μεσογειακών χωρών (MED-5) με στόχο την αλληλεγγύη και την συμμαχία με 16 κ-μ για την προστασία των συνόρων και τη διαφύλαξη του ευρωπαϊκού τρόπου ζωής.’’Ολοκληρώνοντας την ομιλία του, ο Υπουργός Μετανάστευσης και Ασύλου τόνισε ότι ‘’η Κυβέρνηση της ΝΔ όχι μόνο κράτησε όρθια τη χώρα μέσα σε συνθήκες παγκόσμιας αβεβαιότητας ελέω κορωνοϊού, αλλά την έβαλε και σε έναν ενάρετο κύκλο ανάπτυξης. Πλέον, η Ελλάδα εκπέμπει την εικόνα μιας υγιούς οικονομίας και έχει συγκεντρώσει διεθνώς επενδυτικό ενδιαφέρον. Πλέον, η Ελλάδα εκπέμπει την εικόνα μιας υγιούς οικονομίας και έχει συγκεντρώσει διεθνώς επενδυτικό ενδιαφέρον. Με παρεμβάσεις που ανυψώνουν διαρκώς το βιοτικό επίπεδο των πολιτών και μειώνουν το φορολογικό βάρος σε νομικά και φυσικά πρόσωπα. Με παράλληλη ενίσχυση της αποτρεπτικής μας ικανότητας και του αναστήματος της χώρας σε μια αμφίρροπη γειτονιά”.\nPrevious: Θεοδωρικάκος: Η Αττική Οδός διαβεβαίωνε ότι μπορεί να κρατήσει τον δρόμο ανοιχτό\nNext: Δείτε live: Δεύτερη μέρα της συζήτησης στη Βουλή για την πρόταση δυσπιστίας


Το λίπος γύρω από την καρδιά «προδίδει» την καρδιοπάθεια | ΤΟ ΠΑΡΟΝ\nΤα παραπάνω τόνισε ο Δρ Στυλιανός Χαντανής, διευθυντής της Καρδιολογικής Κλινικής του Τζάνειου Νοσοκομείου Πειραιά, σε ομιλία του στο 4ο Συνέδριο της Ενώσεως Ελευθεροεπαγγελματιών Καρδιολόγων Ελλάδος (ΕΕΚΕ). Όπως εξήγησε ο Δρ Χαντανής, μέχρι τον περασμένο αιώνα οι ειδικοί πίστευαν ότι ο λιπώδης ιστός γύρω από την καρδιά συμβάλλει στη μηχανική προστασία και τη θερμορρύθμιση των στεφανιαίων αρτηριών. Ωστόσο είναι πλέον τεκμηριωμένο πως δεν αποτελεί απλώς μία αποθήκη λίπους, αλλά, όπως συμβαίνει και με το κοιλιακό λίπος, είναι ένα βιολογικά ενεργό όργανο το οποίο εκκρίνει κυττοκίνες.\nΟι κυττοκίνες είναι ουσίες με φλεγμονώδεις ιδιότητες που προάγουν την αθηροσκλήρωση, η οποία είναι υπεύθυνη για τα οξέα στεφανιαία επεισόδια (εμφράγματα). «Η μέτρηση του περικαρδιακού λίπους έχει μεγάλη προβλεπτική αξία και μπορεί να γίνει με τους υπερήχους στη διάρκεια μιας καρδιολογικής εξέτασης ρουτίνας», είπε ο Δρ Χαντανής. Και πρόσθεσε ότι στη μείωση του περικαρδιακού λίπους συμβάλει η απώλεια των περιττών κιλών όταν υπάρχουν, σε συνδυασμό με άσκηση και λήψη υπολιπιδαιμικών φαρμάκων.


Γεμιστά κουλούρια σφολιάτας! Θα ξετρελαθείς με αυτή τη συνταγή... - Μαγειρική - TV24-MAGAZINE\nΓεμιστά κουλούρια σφολιάτας! Θα ξετρελαθείς με αυτή τη συνταγή...\nΜαγειρική 08.03.2018 10:48\nΜερίδες:για 12 κουλούρια Διαβάστε παρακάτω...\nΔιαβάστε ακόμα: Εύκολη και πεντανόστιμη η σημερινή συνταγή: Εκπληκτική μελοτυρόπιτα!\n½ κουτ. γλυκού άσπρο πιπέρι τριμμένο\nΑνακατεύετε τα τυριά και προσθέτετε τα χτυπημένα αβγά, τον άνηθο ή το δυόσμο και το πιπέρι. Χωρίζετε το μίγμα σε δώδεκα μερίδες.\nΑνοίγετε τα φύλλα σφολιάτας και κόβετε κάθε φύλλο κατά πλάτος σε έξι λωρίδες.\nΑπλώνετε μια μερίδα γέμισης στο κέντρο κάθε λωρίδας, αλείφετε τις άκρες της σφολιάτας με λίγο νερό και τυλίγετε τη λωρίδα σε ρολό. Πατάτε τις άκρες για να κλείσουν και τις ενώνετε για να σχηματιστεί ένα στρογγυλό κουλούρι.\nΦτιάχνετε όλα τα κουλούρια και αλείφετε την επιφάνειά τους με τον κρόκο αβγού.\nΑπλώνετε άφθονο σουσάμι σε μια λαδόκολλα ή σε αλουμινόχαρτο και ακουμπάτε τα κουλούρια από την πλευρά που είναι αλειμμένη με αβγό.\nΤοποθετείτε τα κουλούρια σε ταψί σε απόσταση 3εκ. μεταξύ τους και τα ψήνετε σε προθερμασμένο φούρνο στους 180°C για 30-35 λεπτά.


Το σχέδιό μας για τις εκκρεμείς συντάξεις - άρθρο στην ιστοσελίδα powergame.gr\nΌταν ήρθα στο Υπουργείο Εργασίας και Κοινωνικών Υποθέσεων γνώριζα ότι αναλαμβάνω μία δύσκολη αποστολή. Το πρόβλημα με τις εκκρεμείς συντάξεις είναι προφανώς ο ελέφαντας μέσα στο δωμάτιο. Αλλά αυτό είναι μόνο η κορυφή του παγόβουνου. Κάτω από αυτήν βρίσκονται φυσικά: η φύρδην μίγδην δημιουργία του ΕΦΚΑ χωρίς κάποιο συγκεκριμένο σχέδιο πραγματικής συγχώνευσης και αναδιοργάνωσης των παλιών ταμείων (του ΤΕΒΕ, του ΙΚΑ, του ΤΣΑΥ, του ΝΑΤ), οι διαφορετικοί τρόποι ασφάλισης στους μισθωτούς που φτάνουν τους πάνω από 1.000, τα προβλήματα που προκάλεσε στο σύστημα η πανδημία, κλπ.\nΕυτυχώς για εμάς η προηγούμενη ηγεσία του Υπουργείου Εργασίας έκανε μία σημαντική προσπάθεια: Δόθηκαν το 2020 30% παραπάνω συντάξεις σε σύγκριση με το 2019. Ξεκίνησε επίσης το 2020 η τμηματική καταβολή των ψηφιακών συντάξεων, την οποία ο ΣΥΡΙΖΑ είχε υποσχεθεί από το 2017. Αξιοποιήθηκε το ίδιο το προσωπικό του ΕΦΚΑ με μπόνους για την έκδοση περισσότερων συντάξεων, κοκ.\nΠαρόλα αυτά το πρόβλημα είναι πολύ μεγάλο για να το λύσει από τη μία στιγμή στην άλλη η οποιαδήποτε πολιτική ηγεσία. Είναι χαρακτηριστικό ότι το πρώτο εξάμηνο του 2019 έβγαιναν κάθε μήνα περίπου 10 χιλιάδες συντάξεις. Το τελευταίο εξάμηνο του 2020 ο αριθμός αυτός ανέβηκε στις 16-18 χιλιάδες συντάξεις. Όμως για να μπορέσουμε να «καθαρίσουμε το τραπέζι» από εκκρεμότητες μέχρι το καλοκαίρι του 2021 θα πρέπει να ξεπεράσουμε τις 35 χιλιάδες συντάξεις ανά μήνα!\nΈπρεπε συνεπώς να κινηθούμε γρήγορα. Και η πρώτη λύση ανακούφισης που ανακοινώσαμε ήταν η καταβολή ενός αριθμού έναντι «εθνικών συντάξεων» 360 έως 384 ευρώ ανάλογα με τα έτη ασφάλισης και αναδρομική ισχύ από την κατάθεση του αιτήματος συνταξιοδότησης. Η σχετική τροπολογία ψηφίστηκε από τη Βουλή μέσα σε 1 περίπου μήνα σε σχέση με την ανάληψη των καθηκόντων μου. Σύντομα θα βγει στον αέρα και η αντίστοιχη πλατφόρμα για τις αιτήσεις. Η οποία θα βασίζεται σε μία εύκολη διαδικασία που θα γνωστοποιηθεί, με κάθε λεπτομέρεια φυσικά, από τον ΕΦΚΑ. Θα περιλαμβάνει την υποβολή των στοιχείων ΑΜΚΑ, ΑΦΜ, IBAN που θα δηλώνουν οι δικαιούχοι οι οποίοι θέλουν να ενταχθούν στο μέτρο αυτό. Και η διαβεβαίωση που έχω από τη Διοίκηση του ΕΦΚΑ είναι ότι οι έναντι «εθνικές συντάξεις» θα καταβληθούν πριν από το Πάσχα.\nΑκόμη όμως και αυτή η σημαντική κίνηση ανακούφισης δεν αρκεί. Για αυτό το λόγο σχεδιάσαμε μία σειρά επιπλέον μέτρων. Μεταξύ αυτών είναι η ήδη ανακοινωθείσα Ομάδα Έργου με επικεφαλής Συντονιστή που συνεργάζεται με την Διοίκηση του ΕΦΚΑ και το Υπουργείο Εργασίας στην εκπόνηση και την εφαρμογή του συνολικού σχεδίου αντιμετώπισης του ζητήματος. Αλλά και άλλα μέτρα τα οποία επικεντρώνονται σε δύο μέτωπα:\nΤο πρώτο μέτωπο αφορά τη μάχη για την απλοποίηση της έκδοσης της σύνταξης. Αυτό περιλαμβάνει αφενός την υποβολή των φακέλων συνταξιοδότησης μόνο ηλεκτρονικά από εδώ και πέρα- όπως γίνεται και με τις φορολογικές δηλώσεις- έτσι ώστε να επιταχυνθεί η διαδικασία. Αλλά και την απλούστευση αυτής καθ’ αυτής της διαδικασίας έκδοσης της σύνταξης με περικοπή γραφειοκρατικών διαδικασιών. Είναι μια διαδικασία εξαιρετικά χρονοβόρα, μεταξύ άλλων και γιατί το σύστημα με τις παρεμβάσεις όλων των προηγούμενων δεκαετιών είχε γίνει «κουρελού». Εξ’ ου και οι 1.000 διαφορετικοί τρόποι ασφάλισης των μισθωτών που ανέφερα παραπάνω!\nΤο δεύτερο μέτωπο είναι αυτό της χρήσης κάθε δυνατού μέσου σε τεχνικό και ανθρώπινο επίπεδο για να επιταχυνθούν τα πράγματα. Σε σχέση με αυτό προχωρούν αυτές τις μέρες οι Υπουργικές Αποφάσεις με βάση τις οποίες θα χρησιμοποιηθούν οι υπηρεσίες νέων συμβασιούχων που θα προσληφθούν με συμβάσεις έργου και θα αμείβονται ανά τεμάχιο για τις συντάξεις που εκδίδουν. Θα προσληφθούν δηλαδή νέοι επιστήμονες, οικονομολόγοι κλπ, οι οποίοι θα βοηθήσουν σε αυτή την προσπάθεια. Δεύτερον, θα χρησιμοποιήσουμε συνταξιούχους, όπως προβλέπεται ήδη άλλωστε από νόμο που έχει ψηφιστεί. Τρίτον, θα αξιοποιήσουμε και άλλους υπαλλήλους, όπως τους υπαλλήλους του Μετοχικού Ταμείου πολιτικών υπαλλήλων. Τέταρτον, θα προχωρήσουμε ειδικά προγράμματα για τρία προβληματικά ταμεία (το ΝΑΤ, το ΤΣΜΕΔΕ και το ΤΣΑΥ). Πέμπτον, θα διευρύνουμε περαιτέρω τη χρήση των υπηρεσιών του ιδιωτικού τομέα σε αυτή την προσπάθεια για να «αλλάξουμε ταχύτητες». Όσο και αν διαμαρτύρεται ο ΣΥΡΙΖΑ σε σχέση με αυτό. Όχι μόνο διότι η χρήση των υπηρεσιών του ιδιωτικού τομέα γινόταν και επί ΣΥΡΙΖΑ. Αλλά και επειδή τους συνταξιούχους δεν τους ενδιαφέρει αν τις συντάξεις τους θα τις εκδίδει ιδιωτικός ή δημόσιος υπάλληλος. Αυτό που τους ενδιαφέρει είναι να πάρουν τις συντάξεις τους!\nΕίναι με όλα αυτά τα μέτρα που θα μπορέσουμε επιτέλους να αντικρίσουμε «φως στην άκρη του τούνελ» των εκκρεμών συντάξεων. Το δόγμα μου είναι το δόγμα Ντράγκι «whatever it takes». Θα κάνουμε για τις εκκρεμείς συντάξεις «ό,τι χρειαστεί» και ακόμη παραπάνω! Θα δουλέψουμε με σύστημα και με μέθοδο. Όχι με μεγάλα λόγια και ψευτο-ηρωισμούς. Έτσι ώστε να έχουμε αποτέλεσμα. Και θα έχουμε αποτέλεσμα!\nΧωροταξικό: Ανάπτυξη με πράσινο χρώμα - άρθρο στην ιστοσελίδα liberal.gr\nΣυζητείται αυτές τις μέρες στη Βουλή μία σημαντική μεταρρύθμιση για την προστασία του περιβάλλοντος, για τη στήριξη της ιδιοκτησίας, για την ανάπτυξη. Αναφέρομαι στο νομοσχέδιο εκσυγχρονισμού της πολεοδομικής και χωροταξικής νομοθεσίας. Μία μεταρρύθμιση που βασίζεται στις καλές ευρωπαϊκές πρακτικές.\nΜε το νομοσχέδιο αυτό, μεταξύ άλλων: Απλοποιούμε το καθεστώς των χρήσεων γης για να το κάνουμε φιλικότερο στις επενδύσεις. Ενθαρρύνουμε την ανάπτυξη επιχειρηματικής δραστηριότητας σε οργανωμένα επιχειρηματικά πάρκα, ούτως ώστε να προστατεύσουμε την ελληνική φύση από την ανεξέλεγκτη χωροθέτηση επιχειρηματικών δραστηριοτήτων. Ενεργοποιούμε τη Μεταφορά Συντελεστή Δόμησης (στηριζόμενοι στη νομολογία του Συμβουλίου της Επικρατείας) και με τον τρόπο αυτό απαντάμε σε ένα χρόνιο αίτημα, ιδίως των ιδιοκτητών διατηρητέων. Επιταχύνουμε την έκδοση οικοδομικών αδειών κάνοντας τις σχετικές διαδικασίες πιο φιλικές για τους μηχανικούς και τους πολίτες. Απαλλάσσουμε από την ομηρία των «αιώνιων» ρυμοτομικών απαλλοτριώσεων πολλούς ιδιοκτήτες σε όλη την Ελλάδα. Δίνουμε μεγαλύτερο συντελεστή δόμησης στα φιλικά προς το περιβάλλον κτίρια. Εκσυγχρονίζουμε όλες τις διατάξεις για την προσβασιμότητα των ανθρώπων με αναπηρία όπως συμβαίνει σε όλες τις προηγμένες ευρωπαϊκές χώρες.\nΘέλω ωστόσο να σταθώ στο θέμα που έχει κυριαρχήσει στη δημόσια συζήτηση: Τις ρυθμίσεις που εισάγουμε για τον περιορισμό της άναρχης εκτός σχεδίου δόμησης. Διακινήθηκε από διάφορους ένας μύθος τους τελευταίους μήνες ότι, δήθεν, οι ρυθμίσεις αυτές θα εμποδίσουν όσους διαθέτουν οικόπεδα σε εκτός σχεδίου περιοχές να χτίσουν. Η κατάσταση είναι διαφορετική. Βάζουμε τάξη, αλλά χωρίς να αιφνιδιάζουμε προσπαθώντας να συνδυάσουμε την περιβαλλοντική προστασία με τη στήριξη της ιδιοκτησίας.\nΑπό τη μια μεριά, για τα εκτός σχεδίου οικόπεδα άνω των 4 στρεμμάτων θα συνεχίσουν να ισχύουν όσα προβλέπει η τωρινή νομοθεσία μέχρι την έκδοση των Τοπικών Πολεοδομικών Σχεδίων, τα οποία θα εξηγήσω παρακάτω. Από την άλλη, όσοι έχουν εκτός σχεδίου οικόπεδα κάτω των 4 στρεμμάτων και βιάζονται να χτίσουν θα έχουν στη διάθεσή τους τουλάχιστον 6 χρόνια για να το κάνουν αυτό: 2 χρόνια για να βγάλουν οικοδομική άδεια (στα οποία δεν θα προσμετράται η όποια καθυστέρηση από τα δασαρχεία και τις αρχαιολογικές υπηρεσίες) και άλλα 4 χρόνια που είναι το διάστημα ισχύος της οικοδομικής άδειας. Όσοι όμως δεν βιάζονται, μπορούν να περιμένουν την έκδοση των Τοπικών Πολεοδομικών Σχεδίων στη βάση των οποίων θα μπορέσουν να αξιοποιήσουν την περιουσία τους, όπως συμβαίνει και στο 20% της χώρας όπου ήδη υπάρχουν τέτοια Σχέδια. Σε αυτές τις περιοχές σήμερα περιλαμβάνονται και νησιά πχ. Πάρος, Σέριφος, Σίφνος. Απλώς η αξιοποίηση της περιουσίας τότε θα γίνει με πολεοδομικούς κανόνες που θα επιτρέπουν μια βιώσιμη οικιστική ανάπτυξη και για αυτό το λόγο θα ενισχύουν τελικά και την αξία της περιουσίας. Περνάμε λοιπόν από το μπάχαλο σε μια ευρωπαϊκή πολιτική. Και γίνεται φανερό, ότι με τα τουλάχιστον 6 χρόνια που δίνουμε σε όσους θέλουν να χτίσουν, η κριτική περί δήμευσης της μικρής περιουσίας γκρεμίζεται όπως ένας πύργος από τραπουλόχαρτα!\nΈρχομαι τώρα στα Τοπικά Πολεοδομικά Σχέδια. Αποτελούν βασική μεταρρύθμιση αυτού του νομοσχεδίου τα οποία θα κάνουν την Ελλάδα Ευρώπη στα θέματα του χωροταξικού σχεδιασμού. Θα χρηματοδοτηθούν με πόρους που θα προέλθουν κατά κύριο λόγο από το Ταμείο Ανάκαμψης, ώστε από το 20% κάλυψης της χώρας από τέτοια Σχέδια σήμερα, να πάμε στο 32% το 2023 και στο 100% το 2028. Τα Τοπικά Πολεοδομικά Σχέδια θα διευκολύνουν την ανάπτυξη της οικοδομικής δραστηριότητας στη βάση κανόνων που σέβονται την κοινή λογική και το περιβάλλον. Στη βάση όσων ισχύουν στην υπόλοιπη ΕΕ! Η εφαρμογή τους θα ξεκινήσει από τα νησιά και από τις τουριστικές περιοχές όπου υπάρχει και το μεγαλύτερο ενδιαφέρον για οικοδομική δραστηριότητα. Σε αυτές τις περιοχές υπολογίζουμε ότι θα τελειώσουν σε 2-3 χρόνια. Επομένως δεν θα υπάρξει κενό μεταξύ της μεταβατικής περιόδου που δίνουμε και της νέας πραγματικότητας που θα δημιουργηθεί.\nΈτσι λοιπόν θα μπει τάξη στο χωροταξικό σχεδιασμό. Και αυτό είναι πολύ σημαντικό. Διότι, η ιδιοκτησία και η ανάπτυξη πλήττονται τόσο από τη σημερινή κατάσταση πολεοδομικής και χωροταξικής αναρχίας όσο και από την υποβάθμιση του περιβάλλοντος που αυτή προκαλεί. Αντίθετα, η τάξη και οι κανόνες θα προστατεύσουν το περιβάλλον, το οποίο με τη σειρά του είναι ένα καλό νέο για την αύξηση της αξίας της περιουσίας των πολιτών και την οικονομική ανάπτυξη. Για αυτούς τους λόγους βασικά φέρνουμε αυτές τις ρυθμίσεις.\nΤα παραπάνω αποδεικνύουν ότι το νομοσχέδιο αυτό αποτελεί μία μεγάλη μεταρρύθμιση που βάζει τη χώρα στο κλαμπ των προηγμένων ευρωπαϊκών χωρών στα θέματα της χωροταξίας και της πολεοδομίας. Είναι μια μεταρρύθμιση αποτέλεσμα σοβαρής δουλειάς και μακράς διαβούλευσης με την κοινωνία και τους αρμόδιους φορείς. Μια μεταρρύθμιση που δεν αιφνιδιάζει, αλλά αντίθετα δίνει μία σημαντική περίοδο προσαρμογής. Αλλά και μια μεταρρύθμιση που στοχεύει να βάλει τέλος σε μία σειρά κακοδαιμονιών που χαρακτηρίζουν την χωροταξία και πολεοδομία στη χώρα μας. Ώστε να περάσουμε από την αταξία και την αναρχία στην τάξη και τον πολεοδομικό σχεδιασμό. Ώστε η Ελλάδα να μπει στην εποχή της ισχυρής ανάπτυξης που σέβεται το περιβάλλον. Στην εποχή της πράσινης ανάπτυξης!\nO θερμός χειμώνας της ενέργειας - άρθρο στην ιστοσελίδα worldenergynews.gr\nΙδιαίτερα…θερμός είναι ο φετινός χειμώνας στο Υπουργείο Περιβάλλοντος και Ενέργειας, καθώς η ενεργειακή «ατζέντα» είναι ζωτικής σημασίας για την επανεκκίνηση της οικονομίας την επόμενη ημέρα της πανδημίας του κορωνοϊού, αλλά και την μετάβαση σε ένα μοντέλο χαμηλού ανθρακικού αποτυπώματος.\nΑυτά τα δυο πράγματα είναι αλληλένδετα. Γι’ αυτό το λόγο οι «πράσινες δράσεις» είναι στην «καρδιά» του Ταμείου Ανάκαμψης της ΕΕ και του ελληνικού σχεδίου για την αξιοποίηση των 32 δις. ευρώ που μας αναλογούν.\nΜε δεδομένο ότι η φθηνότερη (και φιλικότερη προς το περιβάλλον…) κιλοβατώρα είναι αυτή που δεν καταναλώθηκε ποτέ, η ενεργειακή εξοικονόμηση βρίσκεται στο επίκεντρο του σχεδιασμού μας. Η αυξημένη έμφαση στον τομέα αυτό αποτυπώνεται όχι μόνο στο νέο πρόγραμμα «Εξοικονομώ-Αυτονομώ», ύψους 900 εκατ. ευρώ που ξεκινά σε λίγες ημέρες από σήμερα, αλλά και στο ότι έχουμε ζητήσει για τις σχετικές δράσεις το μεγαλύτερο κονδύλι από το Ταμείο Ανάκαμψης, 3 δις. Ευρώ ! Και τούτο διότι τα προγράμματα ενεργειακής αναβάθμισης κτιρίων -που θα επεκταθούν πέρα από τις κατοικίες σε δημόσια κτίρια, ξενοδοχεία, επιχειρήσεις- εκτός από την συνεισφορά τους στην επίτευξη των κλιματικών στόχων δίνουν και μεγάλη ώθηση σε πολλούς κλάδους της αγοράς, κάτι αυτονόητα σημαντικό στην παρούσα συγκυρία.\nΝομοσχέδιο για την βελτίωση της ενεργειακής απόδοσης\nΚαι δεν σταματάμε εδώ. Καταθέτουμε σε δημόσια διαβούλευση νομοσχέδιο για την βελτίωση της ενεργειακής απόδοσης που προβλέπει πλαίσιο μέτρων για να επιτευχθεί ο στόχος του Εθνικού Σχεδίου για την Ενέργεια και το Κλίμα για βελτίωση κατά 38% της ενεργειακής απόδοσης έως το 2030. Ένα από τα καινούρια στοιχεία είναι η εισαγωγή ανταγωνιστικών διαδικασιών με σκοπό την χρηματοδότηση έργων και δράσεων για τη βελτίωση της ενεργειακής απόδοσης, κατ’ αντιστοιχία με τις ανταγωνιστικές διαδικασίες για τα έργα ΑΠΕ.Μέσα από τις δημοπρασίες αυτές επιδιώκεται η μόχλευση κεφαλαίων από εμπλεκόμενους στην αγορά ενέργειας φορείς, η ενίσχυση της επιχειρηματικής τους δραστηριότητας καθώς και η δημιουργία κινήτρων για εξοικονόμηση ενέργειας. Κριτήριο για την παροχή της οικονομικής ενίσχυσης στη διαδικασία αυτή, αποτελεί η χαμηλότερη προσφορά ανά εξοικονομούμενη μονάδα ενέργειας.\nΣημαντικά βήματα πραγματοποιήθηκαν το διάστημα αυτό και για την στήριξη των ΑΠΕ και την ενίσχυση του ρόλου τους στην «πράσινη» μετάβαση. Στο χωροταξικό-πολεοδομικό νομοσχέδιο που ψηφίζεται τις επόμενες ημέρες στη Βουλή, περιλαμβάνονται οι ρυθμίσεις που όχι μόνο λύνουν με πειστικό και ολοκληρωμένο τρόπο το θέμα της ταμειακής στήριξης του Ειδικού Λογαριασμού των ΑΠΕ σε μακροπρόθεσμο ορίζοντα, αλλά και δημιουργούν τις προϋποθέσεις για τη λειτουργία της αγοράς ΑΠΕ με πιο ανταγωνιστικούς όρους στο νέο περιβάλλον του TargetModel.\nΕίναι ρυθμίσεις που προέκυψαν μετά από ουσιαστική διαβούλευση με όλους τους εμπλεκόμενους φορείς και ακολουθούν το σκεπτικό της δίκαιης κατανομής των όποιων βαρών, χωρίς υπέρμετρη επιβάρυνση κανενός μέρους. Τα δε μέτρα διαρθρωτικού χαρακτήρα δίνουν από τώρα ορατότητα για το πλαίσιο που θα ισχύει για τα έργα ΑΠΕ τα επόμενα χρόνια, ενισχύοντας την εμπιστοσύνη των επενδυτών.\nΤα μέτρα αυτά σε συνδυασμό με την σημαντική δουλειά που έχει ήδη γίνει στο σκέλος της επιτάχυνσης και απλοποίησης της αδειοδοτικής διαδικασίας (και συνεχίζεται με εξίσου εντατικούς ρυθμούς) και την προετοιμασία του ρυθμιστικού πλαισίου για τα υβριδικά έργα, τις μονάδες αποθήκευσης, τα υπεράκτια αιολικά πάρκα και το «πράσινο» υδρογόνο -που θα ανοίξουν τη «βεντάλια» των έργων ΑΠΕ που μπορούν να κατασκευαστούν στη χώρα-, στέλνουν ένα ξεκάθαρο μήνυμα: Ότι η στήριξη των επενδύσεων σε ΑΠΕ με έργα είναι αδιαπραγμάτευτη προτεραιότητά μας.\nΠροτεραιότητα το Target Model\nΌπως προτεραιότητά μας είναι και η εύρυθμη λειτουργία της αγοράς ηλεκτρικής ενέργειας, που επιτυγχάνεται μέσω του TargetModel.\nTo νέο μοντέλο οργάνωσης της χονδρεμπορικής αγοράς είναι πραγματικότητα από την 1η Νοεμβρίου και αποτελεί μια μεγάλη μεταρρύθμιση, κάτι που υπογράμμισε και η Ευρωπαϊκή Επιτροπή στην τελευταία της έκθεση.\nΣτον πρώτο μήνα λειτουργίας του TargetModel παρατηρείται προσαρμογή όλων των συμμετεχόντων στις νέες συνθήκες διαπραγμάτευσης και εκκαθάρισης των συναλλαγών, παράγοντας που προοιωνίζεται την επιτυχημένη πορεία των νέων αγορών.\nΣημειώνω ότι παράλληλα με τη μετάβαση στις αγορές του Target Model, το Χρηματιστήριο Ενέργειας επέκτεινε το εύρος των διαθέσιμων συμβολαίων στην Αγορά Παραγώγων, παρέχοντας τη δυνατότητα διαπραγμάτευσης και αντιστάθμισης κινδύνου στους συμμετέχοντες για μεγαλύτερο χρονικό διάστημα.\nΟι αυξημένες τιμές που παρουσιάζονται το τελευταίο διάστημα στην αγορά εξισορρόπησης -που έχουν ήδη μπει στο μικροσκόπιο της Ρυθμιστικής Αρχής Ενέργειας- δεν θα πρέπει να συσκοτίζουν τη μεγάλη εικόνα:\nΚαι αυτή είναι ότι σε όλες τις χώρες της ΕΕ όπου εφαρμόστηκε, το TargetModel -μετά από την μεταβατική περίοδο κατά την οποία εμφανίστηκαν δυσλειτουργίες- είχε αδιαμφισβήτητα θετικά αποτελέσματα. Είμαστε βέβαιοι ότι αυτό θα συμβεί και στην δική μας περίπτωση!\nO σχεδιασμός των ιδιωτικοποιήσεων\nΗ αναφορά στον θερμό ενεργειακό χειμώνα που διανύουμε δεν θα ήταν ολοκληρωμένη χωρίς να μιλήσω για τις ενεργειακές ιδιωτικοποιήσεις που προχωρούν: Το θέμα της ΛΑΡΚΟ έχει πλέον μπει στην τελική ευθεία, αφού την προηγούμενη εβδομάδα δημοσιεύθηκε η πρόσκληση ενδιαφέροντος από τον Ειδικό Διαχειριστή για την πώληση των περιουσιακών στοιχείων της εταιρείας. Άμεσα θα «βγει στον αέρα» και η πρόσκληση ενδιαφέροντος από το ΤΑΙΠΕΔ, που έχει εξουσιοδοτηθεί από τα συναρμόδια υπουργεία Περιβάλλοντος και Οικονομικών να τρέξει τον διαγωνισμό για την μίσθωση των περιουσιακών στοιχείων του Ελληνικού Δημοσίου. Όλοι οι εμπλεκόμενοι φορείς συνεργάζονται στενά ώστε να διεξαχθούν παράλληλα οι δυο διαγωνισμοί, να προχωρήσει γρήγορα η διαδικασία και οι δεσμευτικές προσφορές να έχουν υποβληθεί εντός του α’ εξαμήνου του 2021. Επιδιώκουμε να πετύχουμε το καλύτερο δυνατό αποτέλεσμα με τη συνέχιση της μεταλλευτικής και μεταλλουργικής δραστηριότητας νικελίου της ΛΑΡΚΟ με βιώσιμους όρους και χωρίς τα βάρη του παρελθόντος, κατά τρόπο που θα δημιουργεί αξία για την ελληνική οικονομία.\nΕξελίξεις αναμένονται τις επόμενες ημέρες και στο θέμα της ιδιωτικοποίησης του 49% του ΔΕΔΔΗΕ, αφού το markettest -που σηματοδοτεί ουσιαστικά την εκκίνηση της διαδικασίας- θα λάβει χώρα αμέσως μετά την Επενδυτική Ημερίδα της ΔΕΗ. Εκτιμούμε ότι ο διαγωνισμός θα ολοκληρωθεί έως το τέλος του α’ εξαμήνου του 2021. Και θα δώσει αφενός ισχυρή ταμειακή ένεση στη ΔΕΗ -διευκολύνοντας τον περαιτέρω εκσυγχρονισμό της-, αφετέρου θα επιταχύνει την υλοποίηση των επενδύσεων που απαιτούνται για την ανάπτυξη και ψηφιοποίηση του Δικτύου Διανομής.\nΌσον αφορά στους διαγωνισμούς για την ιδιωτικοποίηση των ΔΕΠΑ Υποδομών και ΔΕΠΑ Εμπορίας συνεχίζεται η προετοιμασία ενόψει της υποβολής των δεσμευτικών προσφορών από τα σχήματα που έχουν προεπιλεγεί στην πρώτη φάση της διαδικασίας. Το ίδιο ισχύει και για την Υπόγεια Αποθήκη Φυσικού Αερίου της Καβάλας.\nΤέλος, σε λίγες ημέρες παρουσιάζεται στο Υπουργικό Συμβούλιο και το masterplan της απολιγνιτοποίησης. Αυτό σημαίνει ότι είναι έτοιμος ο «καμβάς» πάνω στον οποίο θα σχεδιαστούν και θα υλοποιηθούν οι μεγάλες επενδύσεις που θα αλλάξουν το αναπτυξιακό μοντέλο στη Δυτική Μακεδονία και τη Μεγαλόπολη. Αυτές θα χρηματοδοτηθούν με ευρωπαϊκούς και εθνικούς πόρους άνω των 5 δις. ευρώ και θα στηριχθούν -όπως έχουμε ήδη πει- με γενναία φορολογικά κίνητρα, για τα οποία βρισκόμαστε σε συζητήσεις με την Κομισιόν.\nΔεν θα ήταν λοιπόν υπερβολή να πούμε ότι εργαζόμαστε σκληρά για να έρθει μετά τον θερμό ενεργειακό χειμώνα μια επενδυτική άνοιξη!


Αρχική σελίδα / ΚΛΕΙΔΑΡΙΕΣ / Κλειδαριές Θωρακισμένης Πόρτας / CISA REVOLUTION PRO ΣΕΤ ΚΛΕΙΔΑΡΙΑΣ ΘΩΡΑΚΙΣΜΕΝΗΣ ΠΟΡΤΑΣ\nΚωδικός προϊόντος: 0468 Κατηγορίες: ΚΛΕΙΔΑΡΙΕΣ, Κλειδαριές Θωρακισμένης Πόρτας, ΠΡΟΣΦΟΡΕΣ Ετικέτες: κλειδαριές, ΚΛΕΙΔΑΡΙΕΣ ΘΩΡΑΚΙΣΜΕΝΗΣ ΠΟΡΤΑΣ, κλειδαριές προσφορές, προσφορες\nCISA Revolution Pro Σετ κλειδαριάς θωρακισμένης πόρτας με κύλινδρο.\nΗ κλειδαριά CISA Revolution αντικαθιστά τους πιο γνωστούς τύπους κλειδαριών ασφαλείας (Atra, Cisa, Potent, Mottura, κ.τ.λ.).\nΝέας τεχνολογίας ΔΙΠΛΟΣ ΚΑΤΕΠΕΛΤΗΣ, ο οποίος ενεργοποιείται και μπλοκάρει την κλειδαριά με την αφαίρεση του κυλίνδρου.\nΧάρη στο μηχανισμό με γρανάζια, μειώνεται στο ελάχιστο η δύναμη περιστροφής του κλειδιού κατά το στάδιο λειτουργίας της κλειδαριάς.\nΗ κλειδαριά έχει σχεδιαστεί και δοκιμαστεί ώστε να ικανοποιεί τις πιο υψηλές απαιτήσεις του Ευρωπαϊκού Προτύπου UNI EN 12209:03.\nΣώμα και κάλυμα Ατσάλι – Γλώσσες κλειδώματος από επινικελωμένο ατσάλι\nΑντιστρέψιμη γλώσσα επινικελωμένη. – Ελάσματα προστασίας για βίδες στερέωσης Γωνιακοί σύνδεσμοι από ατσάλι\nΑν ο κύλινδρος στη συνέχεια αφαιρεθεί, ενεργοποιείται ο μηχανισμός και η κλειδαριά μπλοκάρει.\nΚύλινδρος Cisa Asix Pro\nΠαραδίδεται με 1 κλειδί (εγκατάστασης) σε κόκκινο χρώμα και 5 βασικά κλειδιά σε γκρι χρώμα\nΤο κλειδί εγκατάστασης απενεργοποιείται μόλις τεθούν σε λειτουργία τα βασικά κλειδιά\n5 βασικά κλειδιά σε γκρι χρώμα\nΔιατίθεται σε διάσταση 80mm (30x50mm)\nDefender Disec Sferik Rok Γνήσιος\nΝέο Defender με επαναστατικό design από τον οίκο DISEC με την ονομασία Sferik και Rok για θωρακισμένες πόρτες με ολοκληρωμένη προστασία έτσι ώστε να αντέχει σε δυναμικά μέσα διάρρηξης σε αποκόλληση – εξόλκευση – τρυπάνια – ψύξη.\nΣώμα και ρότορα από επισκληρυμένο ατσάλι. Με την μικρότερη δυνατή σχισμή για την εισαγωγή του κλειδιού.\nΣτη συσκευασία περιλαμβάνονται οι βίδες στήριξης και η διακοσμητική ροζέτα.Σε τρία διαφορετικά χρώματα: Χρυσό, Μπρονζέ, Nickel\n►Στην ΆΜΕΣΗ ΚΛΕΙΔΟΤΕΧΝΙΚΗ οι πιστοποιημένοι τεχνικοί Cisa θα φροντίσουν για την σωστή τοποθέτηση της κλειδαριάς σας!\nΕπικοινωνήστε μαζί μας για να σας πούμε εάν ο τύπος της κλειδαριάς σας συμπεριλαμβάνεται στους τύπους των κλειδαριών που είναι σε προσφορά!!!